Avviż Legali Importanti

|

52008PC0456

Proposta għal regolament tal-Kunsill li jħassar id-dazji ta’ anti-dumping imposti mir-regolament tal-Kunsill (KE) Nru 437/2004 fuq importazzjonijiet ta’ troti kbar rainbow li joriġinaw fin-Norveġja  /* KUMM/2008/0456 finali */

	[pic] | KUMMISSJONI TAL-KOMUNITAJIET EWROPEJ |Brussel 14.7.2008KUMM(2008) 456 finaliProposta għalREGOLAMENT TAL-KUNSILLli jħassar id-dazji ta’ anti-dumping imposti mir-Regolament tal-Kunsill (KE) Nru 437/2004 fuq importazzjonijiet ta’ troti kbar rainbow li joriġinaw fin-Norveġja(preżentata mill-Kummissjoni)MEMORANDUM TA’ SPJEGAZZJONIIl-Kuntest tal-proposta |Ir-Raġunijiet għall-proposta u l-għanijiet tagħha Din il-proposta tikkonċerna l-applikazzjoni tar-Regolament tal-Kunsill (KE) Nru 384/96 tat-22 ta’ Diċembru 1995 dwar il-protezzjoni kontra l-importazzjonijiet li huma l-oġġett ta’ dumping minn pajjiżi mhux membri tal-Komunità Ewropea, kif l-aħħar emendat mir-Regolament tal-Kunsill (KE) Nru 2117/2005 tal-21 ta’ Diċembru 2005 (‘ir-Regolament bażiku’) fil-proċeduri li jikkonċernaw importazzjonijiet ta’ troti kbar rainbow li joriġinaw fin-Norveġja. |Il-kuntest ġenerali Din il-proposta hi magħmula fil-kuntest ta’ l-implimentazzjoni tar-Regolament bażiku u hija r-riżultat ta’ investigazzjoni li twettqet skond ir-rekwiżiti sostantivi u proċedurali stabbiliti fir-Regolament bażiku. |Id-dispożizzjonijiet attwali fil-qasam tal-proposta Ir-Regolament tal-Kunsill (KE) Nru 437/2004 tat-8 ta’ Marzu 2004 li jimponu dazju definittiv ta’ anti-dumping u li jiġbru b’mod definittiv id-dazju impost fuq importazzjonijiet ta’ troti kbar rainbow li joriġinaw fin-Norveġja. |Konsistenza mal-politiki u l-għanijiet l-oħra ta’ l-Unjoni Mhux applikabbli. |Il-konsultazzjoni ma’ partijiet interessati u l-valutazzjoni ta’ l-impatt |Il-konsultazzjoni ma' partijiet interessati |Il-partijiet interessati milquta mill-proċedura diġà kellhom il-possibbiltà li jiddefendu l-interessi tagħhom matul l-investigazzjoni, skond id-dispożizzjonijiet tar-Regolament bażiku. |Il-ġbir u l-użu ta’ għarfien espert |Ma kien hemm l-ebda ħtieġa għal għarfien espert estern. |Il-Valutazzjoni ta' l-Impatt Din il-proposta hija r-riżultat ta’ l-implimentazzjoni tar-Regolament bażiku. Ir-Regolament bażiku ma jipprevedix stima ta’ l-impatt ġenerali iżda fih lista eżawrjenti ta’ kundizzjonijiet li jridu jiġu vvalutati. |Elementi ġuridiċi tal-proposta |It-taqsira ta’ l-azzjoni proposta Permezz tar-Regolament tal-Kunsill (KE) Nru 437/2004 tat-8 ta’ Marzu 2004 il-Kunsill impona dazju definittiv ta’ anti-dumping u qiegħed jiġbor b’mod definittiv id-dazju provviżorju impost fuq importazzjonijiet ta’ troti kbar rainbow li joriġinaw fin-Norveġja. Fl-15 ta’ Mejju 2007, il-Kummissjoni fetħet reviżjoni interim tal-miżuri t’hawn fuq skond l-Artikolu 11(3) tar-Regolament bażiku. L-investigazzjoni kkonkludiet li d-dumping ma seħħx matul il-perjodu ta’ investigazzjoni rivedut u ma hemm ebda probabbiltà li jerġa’ jkun hemm dumping fil-każ li l-miżuri jitħallew jiskadu. Għalhekk qiegħed jiġi propost li l-Kunsill jadotta l-proposta mehmuża għal Regolament. |Il-bażi ġuridika Ir-Regolament tal-Kunsill (KE) Nru 384/96 tat-22 ta’ Diċembru 1995 dwar il-protezzjoni kontra l-importazzjonijiet li huma l-oġġett ta’ dumping minn pajjiżi mhux membri tal-Komunità Ewropea, kif emendat l-aħħar bir-Regolament tal-Kunsill (KE) Nru 2117/2005 tal-21 ta’ Diċembru 2005. |Il-prinċipju ta’ sussidjarjetà Il-proposta taqa’ taħt il-kompetenza esklużiva tal-Komunità. Għalhekk, il-prinċipju ta’ sussidjarjetà ma japplikax. |Il-prinċipju ta’ proporzjonalità Il-proposta hija konformi mal-prinċipju tal-proporzjonalità għar-raġunijiet li ġejjin: |Il-forma ta’ azzjoni hi deskritta fir-Regolament bażiku msemmi hawn fuq u ma jibqa’ ebda skop għal deċiżjoni nazzjonali. |L-indikazzjoni ta’ kif il-piż finanzjarju u amministrattiv li jaqa’ fuq il-Komunità, il-gvernijiet nazzjonali, l-awtoritajiet reġjonali u lokali, l-operaturi ekonomiċi u ċ-ċittadini huwa minimizzat u proporzjonali għall-għan tal-proposta mhix applikabbli. |L-għażla ta' strumenti |L-istrumenti proposti: regolament. |Mezzi oħrajn ma jkunux adatti għar-raġuni(jiet) li ġejja/in. Ir-Regolament bażiku msemmi hawn fuq ma jipprevedix għażliet oħra. |L-implikazzjoni baġitarja |Il-proposta ma għandha l-ebda implikazzjoni fuq il-baġit Komunitarju. |Proposta għalREGOLAMENT TAL-KUNSILLli jħassar id-dazji ta’ anti-dumping imposti mir-Regolament tal-Kunsill (KE) Nru 437/2004 fuq importazzjonijiet ta’ troti kbar rainbow li joriġinaw fin-NorveġjaIL-KUNSILL TA’ L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea,Wara li kkunsidra r-Regolament tal-Kunsill (KE) Nru 384/96 tat-22 ta’ Diċembru 1995 dwar il-protezzjoni kontra l-importazzjonijiet li huma l-oġġett ta’ dumping minn pajjiżi mhux membri tal-Komunità Ewropea (“ir-Regolament bażiku”)[1], u b’mod partikolari l-Artikolu 9 u 11(2) tiegħu,Wara li kkunsidra l-proposta ppreżentata mill-Kummissjoni wara li ġie kkonsultat il-Kumitat Konsultattiv,Billi:A. PROĊEDURA1. Miżuri fis-seħħ(1) Il-Kunsill, wara investigazzjoni anti-dumping (l-“investigazzjoni oriġinali”), permezz tar-Regolament (KE) Nru 437/2004[2] impona dazju definittiv ta’ anti-dumping fuq importazzjonijiet ta’ troti kbar rainbow (‘LRT’ jew ‘il-prodott ikkonċernat’ kif definit fil-premessa (19) hawn taħt) li joriġinaw fin-Norveġja. Id-dazju definittiv kien impost fil-forma ta’ dazju ad valorem applikabbli għall-pajjiż kollu f’livell ta’ 19.9 % (“il-miżuri attwali”).2. Talba għal reviżjoni u bidu(2) Fit-12 ta’ Marzu 2007, il-Kummissjoni rċeviet talba għal reviżjoni interim parzjali ppreżentata minn diversi produtturi u esportaturi ta’ LRT; jiġifieri Sjøtroll Havbruk AS, Lerøy Fossen AS, Firda Sjøfarmer AS, Coast Seafood AS, Hallvard Leroy AS u Sirena Norway AS (“l-applikanti”) skond l-Artikolu 11(3) tar-Regolament bażiku.(3) L-applikanti pprovdew evidenza prima facie li l-bażi li fuqhom kienu stabbiliti l-miżuri nbidlu u li dawn il-bidliet huma ta’ natura permanenti. L-applikanti allegaw u pprovdew evidenza prima facie li wriet li l-prezzijiet ta’ esportazzjoni tagħhom lejn is-suq tal-Komunità kienu żdiedu b’mod sinifikanti u kienu sostanzjalment iktar mill-prezzijiet domestiċi u mill-ispiża tal-produzzjoni fin-Norveġja. L-applikanti allegaw ukoll li dan kien ser iwassal għal tnaqqis ta’ dumping li jaqa’ b’mod sinifikanti taħt il-livell tal-miżuri preżenti u għaldaqstant l-impożizzjoni kontinwa tal-miżuri fil-livelli eżistenti ma għadhiex neċessarja biex ikun hemm kumpens għad-dumping. Din l-evidenza tqieset suffiċjenti biex jiġi ġġustifikat bidu ta’ proċediment.(4) Għaldaqstant, wara li kkonsultat mal-Kumitat Konsultattiv, il-Kummissjoni fil-15 ta’ Mejju 2007 tat bidu, permezz tal-pubblikazzjoni ta’ avviż fil- Ġurnal Uffiċjali ta’ l-Unjoni Ewropea [3], għal reviżjoni interim parzjali ta’ miżuri anti-dumping fis-seħħ fuq importazzjonijiet ta’ LRT li joriġinaw fin-Norveġja skond l-Artikolu 11(3) tar-Regolament bażiku (“l-avviż tal-bidu”).(5) Din ir-reviżjoni kienet limitata fl-iskop tagħha għall-aspetti ta’ dumping, bl-għan li tkun valutata l-ħtieġa għall-kontinwazzjoni, ir-revoka jew l-emenda tal-miżuri eżistenti.3. Partijiet ikkonċernati mill-proċedura(6) Il-Kummissjoni uffiċjalment tat il-parir lill-esportaturi/produtturi magħrufin kollha fin-Norveġja, lin-negozjanti, l-importaturi u l-assoċjazzjonijiet magħrufin li huma kkonċernati, u lir-rappreżentanti tar-Renju tan-Norveġja, dwar il-bidu tal-proċediment. Il-partijiet interessati ngħataw l-opportunità li jressqu l-opinjonijiet tagħhom bil-miktub u li jitolbu seduta fil-limitu taż-żmien stipulat fl-avviż ta’ bidu.4. Teħid ta' kampjuni(7) It-Taqsima 5.(a) ta’ l-avviż tal-bidu indikat li l-Kummissjoni tista’ tiddeċiedi tapplika teħid ta’ kampjuni skond l-Artikolu 17 tar-Regolament bażiku. Bi tweġiba għat-talba skond it-Taqsima 5.(a)(i) ta’ l-avviż ta’ bidu, 298 kumpanija, li jirrappreżentaw aktar minn 70 % tal-liċenzji ta’ produzzjoni fl-użu matul il-PI, ipprovdew l-informazzjoni mitluba fl-iskadenza speċifikata. Minn dawn, 132 kienu qegħdin jesportaw LRT u/jew kienu produtturi ta’ LRT. Saru esportazzjonijiet jew b’mod dirett inkella b’mod indirett permezz ta’ negozjanti relatati u indipendenti.(8) Minħabba n-numru kbir ta’ kumpaniji involuti, kien deċiż li jsir użu mid-dispożizzjonijiet għal teħid ta’ kampjuni u, għal dan l-għan, intgħażel kampjun ta’ kumpaniji produtturi, bl-akbar volumi ta’ esportazzjoni lejn il-Komunità (produtturi esportaturi), b’konsultazzjoni mar-rappreżentanti ta’ l-industrija Norveġiża.(9) Skond l-Artikolu 17 tar-Regolament bażiku, il-kampjun magħżul kopra l-volum ta’ esportazzjonijiet l-aktar rappreżentattivi possibbli li b’mod raġonevoli seta’ jiġi investigat fiż-żmien disponibbli.(10) Kienu sottomessi talbiet għad-determinazzjoni ta’ marġni ta’ dumping individwali mill-kumpaniji mhux magħżula fil-kampjun. Madankollu, minħabba l-għadd kbir ta’ talbiet u l-għadd kbir ta’ kumpaniji magħżula fil-kampjun, kien ikkunsidrat li dawn il-kontrolli individwali kienu ser ikunu ta’ piż żejjed mhux ġustifikat fis-sens ta’ l-Artikolu 17(3) tar-Regolament bażiku u kienu se jipprevjenu t-tlestija ta’ l-investigazzjoni fiż-żmien dovut. It-talbiet biex ikunu determinati marġni individwali huma għaldaqstant rifjutati.(11) Wieħed mill-produtturi li jesporta magħżul fil-kampjun, iddikjara li ma setax jikkompleta t-tweġiba għall-kwestjonarju dwar l-anti-dumping. Dan il-produttur li jesporta għalhekk kien eskluż mill-kampjun u r-riżultati fir-rigward tiegħu kienu bbażati fuq il-fatti disponibbli skond l-Artikolu 18 tar-Regolament bażiku.(12) L-investigazzjoni żvelat ukoll li żewġ esportaturi oħra li jesportaw inklużi fil-kampjun ma esportawx il-prodott ikkonċernat prodott minnhom jew mill-kumpaniji relatati l-oħra lejn il-Komunità matul il-perjodu ta’ investigazzjoni rivedut (‘PIR’). Ladarba ma kien disponibbli ebda prezz ta’ l-esportazzjoni, ma seta’ jkun stabbilit ebda marġni ta’ dumping għal dawn il-produtturi li jesportaw.(13) It-tliet produtturi li jesportaw inklużi fil-kampjun finali rrappreżentaw madwar 33 % ta’ l-esportazzjonijiet Norveġiżi ta’ LRT lejn il-Komunità u 31 % tal-volum ta’ produzzjoni fin-Norveġja matul il-PIR li xorta kien ikkunsidrat rappreżentattiv.(14) Sa fejn huma kkonċernati l-importaturi, u sabiex il-Kummissjoni tkun tista’ tiddeċiedi jekk kienx neċessarju t-teħid ta’ kampjuni, it-Taqsima 5.(a)(ii) ta’ l-avviż tal-bidu talbet lill-importaturi fil-Komunità biex jissottomettu l-informazzjoni speċifikata f’din it-taqsima. Tliet importaturi biss fil-Komunità wieġbu għall-formola tat-teħid tal-kampjuni. Minħabba l-għadd baxx ta’ importaturi li kkooperaw, ebda teħid ta’ kampjuni ma kien neċessarju f’dan il-każ.(15) Il-Kummissjoni fittxet u vverifikat l-informazzjoni kollha li qieset meħtieġa għad-determinazzjoni tad-dumping. Għal dan l-iskop il-Kummissjoni stiednet lill-partijiet kollha li kienet taf li huma kkonċernati u lill-partijiet l-oħrajn kollha li għamlu lilhom infushom magħrufa fl-iskadenzi stabbiliti fl-avviż tal-bidu biex jikkooperaw fil-proċedura preżenti u biex jimlew il-kwestjonarji rilevanti.(16) Il-Kummissjoni wettqet żjarat ta' verifika ġewwa l-fondi ta' dawn il-kumpaniji li ġejjin:1.  Il-produtturi fin-Norveġja2.  Marine Harvest AS, Bergen, in-Norveġja3.  Hallvard Leroy AS, Bergen, in-Norveġja4.  Sjotroll Havbruk AS, Bekkjarvik, in-Norveġja5.  Svanoy Havbruk AS, Svanoybukt, in-Norveġja6.  Hyen Laks AS, Hyen, in-Norveġja7.  Il-negozjanti relatati fin-Norveġja8.  Coast Seafood AS, Maloy, in-Norveġja9.  Skaar Norway AS, Floro, in-Norveġja(17) Il-partijiet interessati kollha li talbu hekk u li urew li kien hemm raġunijiet partikolari għaliex għandhom jinstemgħu, ingћataw seduta ta’ smigħ.5. Perjodu ta’ investigazzjoni(18) L-investigazzjoni tad-dumping kopriet il-perjodu mill-1 ta’ April 2006 sat-31 ta’ Marzu 2007 (“il-perjodu ta’ l-investigazzjoni tar-reviżjoni” jew “RIP”).B. PRODOTT IKKONĊERNAT U PRODOTTI SIMILI1. Prodott ikkonċernat(19) Il-prodott li qiegħed jiġi rivedut huwa l-istess bħal dak fl-investigazzjoni oriġinali, jiġifieri troti kbar rainbow (Oncorhynchus Mykiss) kemm jekk friski, imkessħin jew iffriżati, kemm jekk fil-forma ta’ ħut sħiħ (bl-irjus u bil-garġi, imnaddfin, li jiżnu iktar minn 1.2 kg kull waħda jew mingħajr irjus, mingħajr garġi u mnaddfin, li jiżnu iktar minn 1 kg kull waħda), jew fil-forma ta’ fletti (li jiżnu iktar minn 0.4 kg kull waħda), li joriġinaw fin-Norveġja (‘il-prodott ikkonċernat’).(20) Il-prodott ikkonċernat huwa fil-preżent klassifikabbli taħt il-kodiċijiet ta’ NM 0302 11 20, 0303 21 20, 0304 19 15 u 0304 29 15 li jikkorrispondu għal preżentazzjonijiet differenti tal-prodott (ħut frisk jew imkessaħ, fletti friski jew imkessħin, ħut iffriżat u fletti ffriżati).2. Prodott simili(21) Kif stabbilit fl-investigazzjoni oriġinali u kkonfermat b’din l-investigazzjoni, il-prodott ikkonċernat u l-prodott ipproduċut u mibjugħ fis-suq domestiku fin-Norveġja nstabu li kellhom l-istess karatteristiċi fiżiċi u kellhom l-istess użu. Għalhekk tqiesu bħala prodotti simili fi ħdan it-tifsira ta’ l-Artikolu 1(4) tar-Regolament bażiku. Billi din ir-reviżjoni kienet limitata għad-dumping, ma ntlaħqet ebda konklużjoni rigward il-prodott ipproduċut u mibjugħ mill-industrija Komunitarja fis-suq tal-Komunità.C. DUMPING1. Ġenerali(22) Il-produtturi Norveġiżi ta’ LRT kienu qegħdin jagħmlu bejgħ tal-prodott ikkonċernat lill-Komunità jew direttament, jew permezz ta’ negozjanti relatati u mhux relatati. Bejgħ identifikabbli biss maħsub għas-suq tal-Komunità u magħmul direttament jew permezz ta’ kumpaniji relatati ta’ l-akkwirenti li jesportaw, inklużi fil-kampjun ibbażat fin-Norveġja, intuża biex ikun ikkalkolat il-prezz ta’ l-esportazzjoni.2. Il-valur normali(23) Sabiex ikun determinat il-valur normali l-Kummissjoni l-ewwel stabbiliet, għal kull wieħed mill-produtturi li jesportaw inklużi fil-kampjun, jekk il-bejgħ domestiku totali tal-prodott ikkonċernat kienx rappreżentattiv meta pparagunat mal-bejgħ totali ta’ l-esportazzjoni tiegħu lejn il-Komunità. Skond l-Artikolu 2(2) tar-Regolament bażiku, il-bejgħ domestiku jiġi kkunsidrat rappreżentattiv meta l-volum tal-bejgħ domestiku totali ta’ kull produttur esportatur kien mill-anqas 5 % tal-volum totali tiegħu tal-bejgħ ta’ esportazzjoni lejn il-Komunità.(24) Sabiex ikun determinat jekk il-bejgħ domestiku kienx rappreżentattiv, bejgħ lil negozjanti mhux relatati li kienu jinstabu fin-Norveġja matul il-PIR ma kienx meqjus ladarba d-destinazzjoni finali ta’ dan il-bejgħ ma setgħetx tkun stabbilita b’ċertezza. L-investigazzjoni indikat li dan il-bejgħ kien fil-parti l-kbira tiegħu ddestinat għall-esportazzjoni lejn swieq ta’ pajjiżi terzi u għalhekk ma sarx għal konsum domestiku.(25) Il-Kummissjoni sussegwentement identifikat dawk it-tipi ta’ prodotti mibjugħa b’mod domestiku mill-kumpaniji li għandhom bejgħ domestiku rappreżentattiv globali, li kienu identiċi jew direttament komparabbli mat-tipi mibjugħa għall-esportazzjoni lill-Komunità.(26) Bejgħ domestiku ta’ tip ta’ prodott partikolari kien ikkunsidrat rappreżentattiv biżżejjed meta l-volum ta’ dak it-tip ta’ prodott mibjugħ fis-suq domestiku matul il-perjodu ta’ investigazzjoni rivedut kien jirrappreżenta 5 % jew iktar tal-volum totali tat-tip ta’ prodott paragunabbli mibjugħ għal esportazzjoni lejn il-Komunità.(27) Kien eżaminat ukoll jekk il-bejgħ domestiku ta’ kull tip ta’ prodott ikkonċernat, mibjugћ lokalment fi kwantitajiet rappreżentattivi setax jitqies bћala li kien qed jinbiegћ fl-andament ordinarju tal-kummerċ skond l-Artikolu 2(4) tar-Regolament bażiku, billi jiġi stabbilit il-proporzjon ta’ bejgћ bi qligħ lill-klijenti indipendenti tat-tip ikkonċernat. Dan sar billi kien stabbilit il-proporzjon ta’ bejgħ domestiku bi profitt lil klijenti indipendenti ta’ kull tip ta’ prodott esportat, fis-suq domestiku matul il-perjodu ta’ investigazzjoni rivedut, kif ġej:(28) Fejn il-volum tal-bejgħ ta’ tip ta’ prodott, mibjugħ bi prezz nett ta’ bejgħ daqs jew iktar mill-ispiża kkalkulata tal-produzzjoni, irrappreżenta aktar minn 80 % tal-volum tal-bejgħ totali ta’ dan it-tip, u fejn il-prezz medju differenzjat ta’ dak it-tip kien daqs jew iktar mill-ispiża tal-produzzjoni, il-valur normali kien ibbażat fuq il-prezzijiet domestiċi reali. Dan il-prezz kien ikkalkulat bħala l-medja differenzjata tal-prezzijiet tal-bejgħ domestiku kollu ta’ dak it-tip li sar matul il-PIR, irrispettivament minn jekk dan il-bejgħ kienx bi qligħ jew le.(29) Fejn il-volum tal-bejgħ bi qligħ ta’ tip ta’ prodott irrappreżenta 80 % jew inqas tal-volum totali tal-bejgħ ta’ dak it-tip, jew fejn il-prezz medju bil-piż divrenzjali ta’ dak it-tip kien inqas mill-ispiża tal-produzzjoni, il-valur normali kien ibbażat fuq il-prezz domestiku reali, ikkalkulat bħala l-medja bil-piż divrenzjali tal-bejgħ profitabbli ta’ dak it-tip biss, sakemm dan il-bejgħ kien jirrappreżenta 10 % jew aktar tal-volum tal-bejgħ totali ta’ dak it-tip.(30) Meta l-volum tal-bejgħ bi profitt ta’ kull tip ta’ prodott kien jirrappreżenta inqas minn 10 % tal-volum tal-bejgħ totali ta’ dak it-tip, kien ikkunsidrat li l-prezz domestiku ta’ dan it-tip partikolari ma jipprovdix bażi addattata biex ikun stabbilit il-valur normali.(31) Kulfejn il-prezzijiet domestiċi ta’ tip ta’ prodott partikolari mibjugħ minn produttur esportatur ma setgħux jintużaw sabiex jiġi stabbilit il-valur normali, kellu jiġi applikat metodu ieħor.(32) F’dan ir-rigward, l-ewwel kien eżaminat jekk il-valur normali setax ikun stabbilit fuq il-bażi ta’ prezzijiet domestiċi ta’ produtturi oħra fin-Norveġja skond l-Artikolu 2(1) tar-Regolament bażiku. Minħabba li f’dan il-każ, l-istrutturi korporali tal-gruppi magħżula fil-kampjun kienu kumplessi ħafna u kienu jvarjaw b’mod sinifikanti minn xulxin, li bl-ikbar probabbiltà kellu impatt fuq il-prezz tal-bejgħ fis-suq domestiku tal-produttur li jesporta, kien ikkunsidrat li f’dan il-każ l-użu tal-prezzijiet tal-bejgħ ta’ produtturi oħra ma kienx adatt minħabba li dan ma kienx jagħti riżultati li wieħed seta’ aktar joqgħod fuqhom milli kieku ntużat id-data ta’ kull produttur li jesporta. Għaldaqstant, il-valur normali tfassal skond l-Artikolu 2(3) tar-Regolament bażiku kif ġej:(33) Il-valur normali tfassal billi flimkien ma’ l-ispejjeż ta’ manifattura tat-tipi esportati tal-produttur li jesporta, aġġustati meta neċessarju, kien miżjud ammont raġonevoli għall-bejgħ, għal spejjeż ġenerali u amministrattivi (‘SG&A’) u marġni raġonevoli ta’ profitt.(34) Fil-każijiet kollha l-infiq għall-bejgħ u dak ġenerali u amministrattiv u l-qligħ kienu stabbiliti skond il-metodi ddefiniti fl-Artikolu 2(6) tar-Regolament bażiku. Għal dan l-għan, il-Kummissjoni eżaminat jekk l-infiq għall-bejgħ, għall-infiq ġenerali u amministrattiv li sar u l-qligħ magħmul minn kull wieħed mill-produtturi esportaturi kkonċernati fis-suq domestiku kinux jikkostitwixxu data ta’ min joqgħod fuqha.(35) Wieħed mit-tliet produtturi li jesportaw ikkonċernati li għalihom kellu jitfassal il-valur normali ma kellux bejgħ domestiku rappreżentattiv. Għalhekk, il-metodu kif deskritt fl-introduzzjoni ta’ Artikolu 2(6) ma setax jintuża.(36) Minħabba li l-produtturi l-oħrajn li jesportaw kellhom bejgħ domestiku rappreżentattiv matul l-operazzjonijiet kummerċjali normali, l-SG&A u l-profitt għal dan il-produttur li jesporta kienu determinati skond l-Artikolu 2(6)(a) tar-Regolament bażiku, jiġifieri fuq il-bażi tal-medja mgħobbija ta’ l-ammonti attwali determinati għal esportaturi jew produtturi oħrajn soġġetti għal investigazzjoni fir-rigward tal-produzzjoni u l-bejgħ ta’ prodotti simili fis-suq domestiku tal-pajjiż ta’ oriġini.3. Il-prezz ta’ l-esportazzjoni(37) Fil-każijiet kollha fejn il-prodott ikkonċernat ġie esportat lil klijenti indipendenti fil-Komunità, il-prezz ta’ esportazzjoni ġie stabbilit skond l-Artikolu 2(8) tar-Regolament bażiku, jiġifieri abbażi tal-prezzijiet ta’ esportazzjoni effettivament imħallsa jew dovuti.(38) Meta l-bejgħ għal esportazzjoni sar permezz ta’ importaturi relatati, il-prezz ta’ l-esportazzjoni nbena, skond l-Artikolu 2(9) tar-Regolament bażiku, fuq il-bażi tal-prezz li bih il-prodotti importati l-ewwel kienu mibjugħa mill-ġdid lil xerrej indipendenti, aġġustati kif jixraq għall-ispejjeż kollha akkumulati bejn l-importazzjoni u l-bejgħ mill-ġdid, kif ukoll marġni raġonevoli għall-SG&A u l-profitt. F’dan ir-rigward, intużaw l-SG&A attwali matul il-PIR ta’ l-importaturi relatati. Fejn huwa kkonċernat il-profitt, dan kien determinat fuq il-bażi ta’ informazzjoni disponibbli, u fin-nuqqas ta’ informazzjoni oħra aktar affidabbli, fuq li 2 % profitt kien raġonevoli għal importatur f’dan is-settur kummerċjali.(39) Kif ingħad hawn fuq fil-premessa (24), f’każijiet fejn il-bejgħ sar permezz ta’ negozjanti mhux relatati, ma kienx possibbli li tiġi ddeterminata b’ċertezza d-destinazzjoni finali tal-prodott esportat. Għalhekk, ma setax jiġi stabbilit jekk ċertu bejgħ sarx lil klijent fil-Komunità jew f’pajjiż terz ieħor, u għalhekk kien deċiż biex ma jitqiesx il-bejgħ lil negozjanti mhux relatati.4. Il-paragun(40) Il-paragun bejn il-valur normali u l-prezz għall-esportazzjoni sar abbażi ta’ kif dawn joħorġu mill-fabbrika.(41) Sabiex jiġi żgurat paragun ġust bejn il-valur normali u l-prezz ta’ esportazzjoni, saret konċessjoni xierqa fil-forma ta’ aġġustamenti għad-differenzi li jaffettwaw il-prezzijiet u l-komparabilità tal-prezzijiet skond l-Artikolu 2(10) tar-Regolament bażiku. Fil-każijiet kollha, fejn instab li kienu raġonevoli, preċiżi u appoġġati b’evidenza verifikata, ingħataw aġġustamenti xierqa. Fuq din il-bażi saru konċessjonijiet għal differenzi fi skonti, kummissjonijiet, trasport, assigurazzjoni, immaniġġjar, spejjeż ta’ tagħbija u spejjeż anċillari, ippakkjar, krediti fuq tariffi bankarji u dazji fuq l-importazzjoni.5. Il-marġnijiet tad-dumping5.1. Il-Kumpaniji tal-kampjun(42) Għall-produtturi esportaturi li kienu inklużi fil-kampjun, ġie kkalkulat marġni individwali ta’ dumping. Għal dawn il-kumpaniji, il-koeffiċjent medju tal-valur normali ta’ kull tip tal-prodott ikkonċernat li ġie esportat lejn il-Komunità tqabbel mal-koeffiċjent medju tal-prezz ta’ l-esportazzjonijiet tat-tip korrispondenti tal-prodott ikkonċernat, kif stipulat fl-Artikolu 2(11) tar-Regolament bażiku.(43) Fuq il-bażi ta’ dan ta’ hawn fuq, il-marġni ta’ dumping tal-kumpaniji fil-kampjun espressi bħala perċentwali tal-prezz CIF nett frank fuq il-fruntiera tal-Komunità, bid-dazju mhux imħallas, huma:Marine Harvest AS | -12.1 % |Hallvard Leroy AS | -3.3 % |Sjotroll Havbruk AS | 0.6 % |5.2. Il-marġni ta’ dumping madwar il-pajjiż kollu(44) Minħabba li l-marġni ta’ dumping determinati għall-kumpaniji kollha fil-kampjun kienu de minimis u l-kooperazzjoni f’din l-investigazzjoni kienet għolja ħafna, il-marġni ta’ dumping madwar il-pajjiż kollu wkoll kien ikkunsidrat bħala de minimis .D. NATURA PERMANENTI TAĊ-ĊIRKOSTANZI MIBDULA1. Ġenerali(45) Kien eżaminat ukoll, skond l-Artikolu 11(3) tar-Regolament bażiku, jekk iċ-ċirkostanzi matul il-PIR; jiġifieri l-marġni ta’ dumping kif indikati fuq, kinux ta’ natura permanenti. F’dan ir-rigward, kienu eżaminati b’mod partikolari l-aspetti li ġejjin: (i) l-iżvilupp probabbli tal-valur normali, (ii) l-evoluzzjoni tal-volum tal-produzzjoni fin-Norveġja u (iii) l-iżvilupp tal-konsum ta’ LRT fis-suq tal-Komunità, (iv) l-evoluzzjoni tal-prezzijiet ta’ l-esportazzjoni u ta’ volumi lejn swieq ta’ pajjiżi terzi kif ukoll (v) l-iżvilupp ta’ prezzijiet ta’ esportazzjoni u ta’ volumi lejn il-Komunità.2. L-iżvilupp tal-valur normali(46) Sabiex tkun determinata l-evoluzzjoni probabbli tal-valur normali u billi l-valuri normali stabbiliti matul il-PIR kellhom jitfasslu fuq il-bażi ta’ l-ispiża tal-manifattura tal-produttur li jesporta bl-akbar volum ta’ esportazzjoni lejn l-KE skond l-Artikolu 2(3) u 2(6) tar-Regolament bażiku, kien ikkunsidrat xieraq li tkun eżaminata l-evoluzzjoni probabbli ta’ l-ispiża tal-produzzjoni fin-Norveġja bħala sostitut għall-prezzijiet domestiċi.(47) F’dan il-qafas, ġew eżaminati diversi fatturi li għandhom influwenza fuq il-livell ta’ l-ispejjeż ta’ l-unità, bħall-ispejjeż ta’ l-għalf, l-ispejjeż tas-smolt u l-impatt tal-proċess ta’ konsolidazzjoni ta’ l-industrija Norveġiża ta’ l-LRT. L-ewwel, l-investigazzjoni wriet li ż-żewġ elementi prinċipali ta’ l-ispiża, l-ispiża ta’ l-għalf u l-ispiża tas-smolt, li jirrappreżentaw iktar minn 60 % ta’ l-ispiża totali, naqsu mill-investigazzjoni oriġinali u stabbilizzaw minn meta nbeda l-PIR. Ma nstabu ebda indikazzjonijiet li juru li dawn se jvarjaw b’mod sinifikanti fil-ġejjieni previdibbli. Dan kien ikkonfermat mil-listi tal-prezzijiet ta’ l-għalf għall-ewwel kwart ta’ l-2008 verifikati matul l-investigazzjoni. It-tieni, il-proċess ta’ konsolidazzjoni fl-industrija kellu wkoll effett ta’ tnaqqis ta’ l-ispiża minħabba l-ekonomiji ta’ skala. B’hekk, l-ispejjeż ġenerali tal-produzzjoni naqsu b’madwar 12 % bejn l-investigazzjoni oriġinali u l-PIR. Huwa mistenni li l-ispejjeż ġenerali issa jistabbilizzaw fil-livelli li nstabu matul il-PIR.(48) Minħabba li l-valuri normali stabbiliti matul il-PIR ma kinux dejjem kostruwiti, kien ikkontrollat jekk hemmx il-probabbiltà li l-prezzijiet tal-bejgħ domestiku jibqgħu fl-istess livell bħal matul il-PIR. Ma kienet disponibbli ebda informazzjoni fir-rigward ta’ prezzijiet domestiċi fin-Norveġja wara l-PIR. Għalkemm kien osservat, fuq il-bażi ta’ data statistika disponibbli għall-pubbliku li turi evoluzzjonijiet fil-prezz matul is-snin imgħoddija, li l-prezzijiet domestiċi fin-Norveġja u l-prezzijiet ta’ l-esportazzjoni lejn il-Komunità kienu f’livelli simili u ġeneralment segwew l-istess xejra, dan ma seta’ jwassal għal ebda konklużjoni raġjunata. B’hekk kien diffiċli li wieħed ibassar kif il-prezzijiet domestiċi sejrin jiżviluppaw fil-ġejjieni iżda seta’ jkun inferit li x’aktarx isegwu xejra simili għal dik tal-prezzijiet ta’ l-esportazzjoni lejn il-Komunità.(49) Bħala konklużjoni, meta wieħed jikkunsidra dan ta’ hawn fuq, huwa meqjus li l-valur normali, meta bbażat fuq l-ispiża tal-produzzjoni ma tantx huwa probabbli li jiżdied b’mod sinifikanti fil-ġejjieni previdibbli. Min-naħa l-oħra, l-analiżi tal-valur normali, meta bbażata fuq prezzijiet domestiċi, ma wrietx stampa ċara ta’ żviluppi fil-ġejjieni. Għaldaqstant, għalkemm ma setgħet titfassal ebda konklużjoni ġenerali definittiva, hemm indikazzjoni li l-valur normali mhuwiex probabbli li jiżdied b’mod sinifikanti fil-ġejjieni previdibbli.(50) Wara l-iżvelar, l-Industrija Komunitarja (‘IK’) iddikjarat li l-konklużjonijiet li ntlaħqu sa fejn huma kkonċernati l-ispiża ta’ l-għalf u tas-smolt kienu se jirriżultaw żbaljati. L-IK allegat li l-prezz ta’ l-għalf fil-Finlandja kien se jkun żdied b’36 % bejn l-2001 u l-2008 u li l-evoluzzjoni tal-prezz ta’ l-għalf Norveġiż kien se jsegwi l-istess xejra. L-IK iddikjarat ukoll li l-prezz ta’ komponenti ta’ l-għalf kien se jiżdied b’mod drastiku matul u wara l-PIR u dan jindika żieda fl-ispiża tal-produzzjoni ta’ l-LRT fin-Norveġja.(51) Minħabba li l-allegazzjonijiet li jikkonċernaw il-prezz ta’ l-għalf fil-Finlandja ma kinux appoġġati minn xi informazzjoni pubblika jew verifikabbli, kellhom ikunu miċħuda. Sa fejn huwa kkonċernat il-prezz ta’ komponenti ta’ l-għalf, mhuwiex ikkontestat li dawn setgħu żdiedu. Madankollu, minħabba s-sostitwibbiltà bejn komponenti ta’ għalf differenti; xi kultant komponenti bi prezz ogħla jistgħu jkunu sostitwiti b’komponenti bi prezz irħas, huwa mistenni li anke jekk l-ispiża ta’ ċerti komponenti ta’ l-għalf tiżdied, din mhix ser ikollha impatt lineari dirett fuq l-ispiża ta’ l-għalf ġenerali (u sussegwentement l-ispiża totali tal-produzzjoni), jiġifieri jekk ikun hemm xi żieda fl-ispejjeż ġenerali ta’ l-għalf, din iż-żieda tkun waħda sostanzjalment kawta.(52) L-IK iddikjarat ukoll li l-istatistiċi Norveġiżi wrew li l-ispiża ta’ unità ta’ smolt kienet żdiedet bi 15.7 % bejn l-2003 u l-2006. L-istess statistiċi madankollu wrew li, meta wieħed iħares lejn firxa ta’ żmien iktar wiesgħa, l-ispiża tas-smolt kienet varjat matul l-aħħar għaxar snin u in ġenerali ma żdiditx b’mod sinifikanti. Ukoll, għandu jkun innutat li l-ispiża medja tas-smolt, sottomessa mill-IK ma kienet tirreferi għal ebda piż medju tas-smolt. Meta wieħed jikkunsidra dan ta’ hawn fuq, l-argumenti mressqa mill-industrija tal-Komunità fir-rigward ta’ l-ispiża ta’ l-għalf u tas-smolt kienu injorati u l-konklużjonijiet fil-premessa (49) hawn fuq huma għaldaqstant ikkonfermati.3. L-evoluzzjoni tal-volumi tal-produzzjoni fin-Norveġja(53) Kuntrarju għall-argumenti mressqa mill-partijiet interessati Norveġiżi, l-investigazzjoni wriet li l-volum tal-produzzjoni fin-Norveġja tal-prodott ikkonċernat x’aktarx iżid iktar fil-ġejjieni qrib. Għalkemm jidher li żewġ produtturi Norveġiżi maġġuri tal-prodott ikkonċernat iddeċidew li jġibu fit-tmiem il-produzzjoni tagħhom tal-prodott ikkonċernat, l-investigazzjoni wriet ukoll li produtturi oħra kemm ta’ l-LRT kif ukoll tas-salamun kienu qegħdin jippjanaw li jwaqqfu l-produzzjoni tas-salamun u li jikkonċentraw fuq il-produzzjoni ta’ l-LRT.(54) Il-liċenzji tal-produzzjoni maħruġa mill-gvern Norveġiż qegħdin ikopru kemm il-prodott ikkonċernat minn din ir-reviżjoni (LRT) kif ukoll is-salamun u jillimitaw il-volum tal-produzzjoni ta’ dawn iż-żewġ prodotti. Għalkemm ma hu mistenni li jinħarġu ebda liċenzji ġodda qabel l-2009, produtturi individwali jistgħu jiddeċiedu li jbiddlu fl-istess liċenzja mill-produzzjoni tas-salamun għall-produzzjoni ta’ LRT (u viċi versa). Madankollu, meta wieħed jikkunsidra l-volum relattiv tal-produzzjoni bejn is-salamun u l-LRT (fuq medja madwar 90 % f’liċenzja waħda jintuża għall-produzzjoni tas-salamun filwaqt li 10 % biss għall-produzzjoni ta’ LRT) l-impatt ta’ bidla minn salamun għal LRT ikun ħafna iktar sinifikanti milli kieku bil-kuntrarju.(55) Il-partijiet interessati Norveġiżi ddikjaraw li l-produtturi maġġuri ta’ LRT kienu qegħdin ibiddlu dejjem iżjed għall-produzzjoni tas-salamun minħabba d-differenzi bijoloġiċi bejn l-LRT u s-salamun (eż. il-frekwenza tal-qbid, perjodu iqsar biex ikunu rilaxxati smolt tat-troti) u dan jagħmel il-produzzjoni tas-salamun waħda iktar effiċjenti u għaldaqstant li trendi iktar flus. Minbarra l-fatt li dan l-argument ma kellux is-sostenn ta’ xi evidenza, ma kienx qiegħed jikkunsidra wkoll il-fatt li l-LRT ilu prodott b’suċċess fin-Norveġja għal ħafna snin, filwaqt li l-istess differenzi bijoloġiċi bejn is-salamun u l-LRT dejjem kienu jeżistu. Ma kienx spjegat liema kienu ċ-ċirkostanzi eżatti li nbidlu li issa għamlu bidla fl-istrateġiji tal-produzzjoni waħda iktar probabbli milli fl-imgħoddi. Dan l-argument kien ukoll kuntrarju għall-istennijiet tal-produtturi Norveġiżi ta’ LRT li l-konsum kien ser iżid fid-dinja kollha (ara l-premessa (63) hawn taħt). Dan l-argument għalhekk kellu jiġi rrifjutat.(56) Barra minn hekk, statistiċi disponibbli għall-pubbliku juru li l-għadd ta’ smolt għall-produzzjoni tal-prodott ikkonċernat rilaxxat fl-2008 żdied b’mod sinifikanti, jiġifieri b’mill-inqas 20 % meta pparagunat ma’ l-2007. Xejra li turi żieda fil-produzzjoni tista’ tinsilet minn statistiċi oħrajn (SSB- Statistics Norway) li juru żieda sinifikanti fil-produzzjoni (+42 %) u fil-bejgħ (+53 %) ta’ żgħar ta’ LRT matul il-perjodu 2003-2006.(57) Fl-aħħar, l-evidenza sottomessa mill-partijiet interessati Norveġiżi b’sostenn għall-argumenti tagħhom, jiġifieri li kien hemm tnaqqis fil-livell tal-bijomassa u fil-produzzjoni ta’ bajd tal-ħut li jindika produzzjoni iktar baxxa fil-ġejjieni, kienet inkompleta u bbażata fuq ħafna assunzjonijiet. Għaldaqstant ma kinitx ikkunsidrata konklużiva.(58) Fuq il-bażi ta’ dan ta’ hawn fuq, l-argument tal-partijiet interessati Norveġiżi li l-volumi tal-produzzjoni fin-Norveġja se jonqsu b’mod ġenerali għaldaqstant kellu jkun rifjutat.(59) L-IK iddikjarat li l-produzzjoni fin-Norveġja hija mistennija żżid anke iktar wara l-ħruġ probabbli ta’ liċenzji ġodda tal-produzzjoni fl-2009. Kif imsemmi fuq fil-premessa (54), mhuwiex mistenni li jinħarġu xi liċenzji ġodda qabel l-2009. F’dan ir-rigward, kien ikkunsidrat li anke jekk il-liċenzji ġodda kellhom jinħarġu fl-2009, l-għadd addizzjonali ta’ liċenzji u b’hekk il-volum addizzjonali tal-produzzjoni għadu mhux magħruf. Barra minn hekk, il-liċenzji jkopru, kemm il-produzzjoni tas-salamun kif ukoll il-produzzjoni tat-troti u f’dan l-istadju mhuwiex possibbli li wieħed ibassar bi grad suffiċjenti ta’ ċertezza kemm minn kull liċenzja se jintuża jew għas-salamun jew għat-troti. Fl-aħħar, għandu jkun innutat li anke li kieku kellhom joħorġu liċenzji ġodda, u meta wieħed jikkunsidra ċ-ċikli ta’ produzzjoni relattivament twal, dan ma jfissirx immedjatament żieda fil-produzzjoni. Dan l-argument kellu għalhekk jiġi miċħud.(60) Il-Federazzjoni u l-Assoċjazzjoni Norveġiża tal-Frott tal-Baħar ikkontestat li l-volum tal-produzzjoni tat-troti kienet se tiżdied jew kienet se tiżdied iktar fil-ġejjieni u ddikjarat li l-bijomassa totali u l-għadd ta’ ħut f’April 2008 kien b’mod sinjifikanti iktar baxx meta pparagunat ma’ April 2007. Dawn l-allegazzjonijiet ma setgħux madankollu jkunu verifikati u kellhom ikunu rifjutati.(61) Fuq il-bażi ta’ dan ta’ hawn fuq, huwa konkluż li l-volumi ta’ produzzjoni ta’ LRT fin-Norveġja x’aktarx jiżdiedu fil-ġejjieni previdibbli.4. L-evoluzzjoni tal-konsum tal-Komunità(62) Huwa nnutat li din l-investigazzjoni kienet limitata għad-dumping u għaldaqstant ma kinitx disponibbli dejta preċiża dwar il-produzzjoni ta’ l-industrija tal-Komunità u bejgħ ta’ LRT fis-suq tal-Komunità matul il-PIR.(63) Madankollu, diversi fonti kkonfermaw li d-domanda dinjija għal prodotti tal-ħut li jinkludu l-LRT hija mistennija tiżdied b’5 % fuq bażi annwali fil-ġejjieni. Din ix-xejra ta’ espansjoni x’aktarx ukoll tkun osservata fil-Komunità għalkemm id-domanda fil-Komunità mhix mistennija tassorbi l-volumi addizzjonali intieri kollha ta’ LRT prodotti fin-Norveġja.(64) Wara l-iżvelar l-Assoċjazzjoni Finlandiża tal-Farms tal-Ħut (Finnish Fish Farmers' Association - ‘FFFA’) oġġezzjonat għall-konklużjoni ta’ hawn fuq u ddikjarat li, anki jekk matul id-dinja d-domanda tal-ħut hija mistennija tiżdied, ma kien ser ikun hemm ebda domanda addizzjonali għal LRT Norveġiżi fil-Komunità. L-FFFA ddikjarat ukoll li kull domanda addizzjonali kienet se tkun diretta lejn speċi ġodda u eżotiċi tal-ħut iktar milli lejn it-troti. Wieħed għandu jkun jaf li kif imsemmi fil-premessa (63) fuq, diversi sorsi indikaw żieda fil-konsum ta’ LRT, li kien ukoll ikkonfermat minn partijiet interessati oħra li jirrappreżentaw allevaturi allokati f’diversi Stati Membri iżda wkoll fin-Norveġja. Minħabba li l-FFFA ma ssottomettiet ebda informazzjoni jew evidenza li setgħet tissostanzja l-allegazzjonijiet tagħha, dawn kellhom ikunu rifjutati.5. L-evoluzzjoni tal-prezzijiet ta’ esportazzjoni u tal-volumi lejn swieq ta’ pajjiżi terzi(65) L-investigazzjoni wriet li s-swieq prinċipali Norveġiżi ta’ l-esportazzjoni huma r-Russja u f’livell inqas il-Ġappun, fejn, f’total, madwar 57 % ta’ l-esportazzjonijiet Norveġiżi ta’ LRT, filwaqt li 13 % biss ta’ l-esportazzjonijiet Norveġiżi, kienu destinati għas-suq tal-Komunità fl-2007. Madwar 14 % ta’ l-esportazzjonijiet Norveġiżi totali ta’ LRT kienu wkoll destinati għall-Ukraina u għat-Tajwan fl-istess sena.(66) L-esportazzjonijiet Norveġiżi fis-suq dinji huma f’kompetizzjoni ma’ esportazzjonijiet miċ-Ċili; biċ-Ċili li għandu l-ikbar rwol globali, fejn il-volumi tiegħu tal-produzzjoni u ta’ l-esportazzjoni jeċċedu lil dawk tan-Norveġja.(67) Madankollu, wara domanda dejjem tiżdied, l-esportazzjonijiet Norveġiżi lejn ir-Russja iżda wkoll lejn l-Ukraina żdiedu b’mod sinifikanti matul is-snin imgħoddija; jiġifieri minn 8 600 tunnellata metrika fl-2002 għal 31 500 tunnellata metrika f’total fl-2007. Din ix-xejra hija kkonfermata minn statistiċi reċenti, li juru li volumi addizzjonali sinifikanti ta’ LRT miċ-Ċili u min-Norveġja huma esportati lejn ir-Russja.(68) Kif dikjarat fil-premessa (65), l-investigazzjoni wriet li r-Russja saret is-suq prinċipali ta’ l-esportazzjoni għal produtturi Norveġiżi. B’żieda mal-volum sinifikanti ta’ esportazzjoni lejn ir-Russja, setgħet ukoll tkun osservata bidla minn bejgħ ta’ troti ffriżati għal troti friski fl-2007. Din il-bidla turi r-rieda ta’ produtturi Norveġiżi li jissodisfaw il-ħtiġiet tal-klijenti Russi tagħhom li jippreferu prodotti friski, u b’hekk tindika l-interess qawwi tal-produtturi Norveġiżi ta’ l-esportazzjoni fis-suq Russu li qiegħed jiffjorixxi.(69) Esportazzjonijiet Norveġiżi lejn il-Ġappun juru xejra ’l isfel bejn l-2006 u l-2007, jiġifieri naqsu b’39 % minn 10 877 sa 6 661 tunnellata metrika. Bħal fil-każ tar-Russja, importazzjonijiet Norveġiżi huma f’kompetizzjoni ma’ importazzjonijiet miċ-Ċili fis-suq Ġappuniż. Iċ-Ċili seta’ jżid b’mod sinifikanti l-volumi ta’ l-esportazzjoni tagħha lejn il-Ġappun. Madankollu, sabiex wieħed jasal għal konklużjonijiet iktar definittivi wieħed għandu jħares lejn medda ta’ żmien itwal. Fuq il-bażi tad-dejta disponibbli għas-servizzi tal-Kummissjoni, madankollu, din il-konklużjoni ma setgħetx tintlaħaq.(70) Instab li prezzijiet ta’ l-esportazzjoni Norveġiżi kienu ogħla għal swieq ta’ pajjiżi terzi milli għall-Komunità (fuq medja b’8.6 %) matul il-PIR. Madankollu, statistiċi li jirreferu għall-perjodu wara l-PIR juru xejra ta’ tnaqqis fil-prezzijiet ukoll fis-swieq Norveġiżi tradizzjonali ta’ l-esportazzjoni. Prezzijiet ta’ l-esportazzjoni medji min-Norveġja lejn ir-Russja varjaw bejn l-2006 u l-2007 minn 34.70 NOK/kg għal 24.22 NOK/kg, li hu spjegat fil-parti l-kbira permezz tal-bidla minn troti ffriżati għal troti friski, li kienet inqas għalja, iżda wkoll mill-kompetizzjoni internazzjonali. Bl-istess mod, il-prezzijiet ta’ l-esportazzjoni lejn il-Ġappun iċċaqalqu minn medja ta’ 33.26 NOK/kg fl-2006 għal 29.79 NOK/kg. Minkejja dan it-tnaqqis, il-prezzijiet ta’ l-esportazzjoni lejn l-KE fl-2007 kien għandhom b’medja ta’ 4 % taħt il-prezzijiet ta’ esportazzjoni lejn il-Ġappun u r-Russja. Din ix-xejra hija wkoll ikkonfermata għall-bidu ta’ l-2008.(71) F’sitwazzjoni ta’ domanda globali li qiegħda tiżdied, minħabba s-suq prinċipali li qiegħed jespandi (ir-Russja) li dejjem qiegħed jidher iktar attraenti (prezzijiet ogħla) u minħabba d-domanda, ta’ swieq oħra, li qiegħda tiżdied b’mod kontinwu bħall-Ukraina u pajjiżi tal-Lvant Imbiegħed fejn esportazzjonijiet ta’ LRT li joriġinaw fin-Norveġja ilhom jiżdiedu matul is-snin imgħoddija, x’aktarx li volumi supplimentari ta’ LRT ikunu fil-parti l-kbira mmirati lejn u assorbiti minn dawn is-swieq.(72) Wara l-iżvelar l-IK iddikjarat li hemm livelli għoljin ta’ stokks ta’ LRT iffriżat fin-Norveġja li għandhom jitqiesu fl-analiżi ta’ l-iżvilupp probabbli ta’ volumi ta’ l-esportazzjoni fil-Komunità. Madankollu, l-IK ma ssottomettiet ebda evidenza li timmarka l-eżistenza ta’ livelli għoljin ta’ stokks. Din id-dikjarazzjoni kienet għaldaqstant ikkunsidrata bħala waħda spekulattiva. Huwa wkoll innutat li seħħew żjarat ta’ verifika fuq il-post ta’ l-ikbar produtturi ta’ esportazzjoni ta’ LRT fin-Norveġja u li ma setgħu jinstabu ebda livelli għoljin ta’ stokks ta’ dan it-tip. Għalhekk dan l-argument ġie miċħud.(73) L-IK iddikjarat ukoll l-eżistenza tal-produzzjoni Russa ta’ LRT li qiegħda tiżdied u l-introduzzjoni probabbli ta’ dazji doganali addizzjonali mill-awtoritajiet Russi fuq l-LRT Norveġiż biex jipproteġu l-produzzjoni Russa ta’ l-LRT. Produtturi oħra ta’ l-LRT iddikjaraw li l-produtturi Norveġiżi ta’ l-LRT kienu jiddependu fuq is-suq Russu u li, fil-każ li l-aċċess għas-suq għar-Russja jkun limitat minħabba l-imprevidibbiltà ta’ dan is-suq, volumi sinifikanti ta’ LRT kienu jkunu diretti lejn il-Komunità.(74) Bl-istess mod, dawn l-allegazzjonijiet ma kinux appoġġati minn xi evidenza u kienu kkunsidrati purament spekulattivi. B’hekk, ma kien hemm ebda raġunijiet biex ikun assunt li s-suq Russu li qiegħed jespandi fil-preżent kien se jillimita l-aċċess għal esportazzjonijiet Norveġiżi. Huwa wkoll innutat li, kif imsemmi fuq il-premessa (65), swieq ta’ pajjiżi terzi oħrajn bħall-Ukraina u l-Lvant Imbiegħed qegħdin jespandu wkoll u esportazzjonijiet min-Norveġja lejn dawn il-pajjiżi żdiedu. L-argument li n-Norveġja tiddependi biss fuq esportazzjonijiet lejn ir-Russja għandu għalhekk ikun rifjutat.6. L-evoluzzjoni ta’ prezzijiet ta’ l-esportazzjoni u tal-volumi lejn il-Komunità(75) Data dwar prezzijiet disponibbli fuq bejgħ ta’ l-esportazzjoni lejn il-Komunità uriet li bejn l-2006 u l-2007 il-prezzijiet medji ta’ l-esportazzjoni ċċaqilqu minn medja ta’ EUR 4.02/kg fl-2006 għal medja ta’ EUR 2.87/kg fl-2007. Madankollu, mill-aħħar kwart ta’ l-2007 sal-bidu ta’ l-2008, l-istatistiċi juru li din ix-xejra waqfet u li l-prezzijiet issa huma stabbli.(76) Hekk kif l-analiżi ta’ hawn fuq turi fil-premessa (71), f’sitwazzjoni ta’ swieq li qegħdin jikbru, mhuwiex probabbli li l-volum miżjud ta’ produzzjoni ta’ LRT fin-Norveġja jkun dirett kompletament lejn il-Komunità fil-każ li l-miżuri jitħallew jiskadu. Id-domanda qiegħda tiżdied matul id-dinja kollha u l-esportazzjonijiet Norveġiżi huma diġà stabbiliti tajjeb f’diversi swieq ta’ pajjiżi terzi u huma mistennija jiżdiedu iktar. Minkejja l-kompetizzjoni ma’ esportazzjonijiet miċ-Ċili, u għalkemm f’termini relattivi n-Norveġja tilfet ishma tas-suq għaċ-Ċili f’xi swieq, l-esportazzjonijiet tagħha lejn il-parti l-kbira ta’ dawn il-pajjiżi f’termini assoluti żdiedu u huma mistennija jiżdiedu iktar minħabba s-sitwazzjoni tas-suq dinji.(77) Fir-rigward tas-suq tal-Komunità, kif imsemmi fuq fil-premessa (63), il-konsum għal LRT x’aktarx jiżdied u għaldaqstant is-suq tal-Komunità jkun jista’ jassorbi kwantitajiet miżjuda ta’ importazzjoni mingħajr ma jesperjenza neċessarjament pressjoni sinifikanti fil-prezzijiet. Huwa nnutat ukoll li l-kompetizzjoni bejn importazzjonijiet min-Norveġja u miċ-Ċile mhix biss b’saħħitha fi swieq oħrajn ta’ pajjiżi terzi, iżda wkoll fis-suq tal-Komunità. Ma hemm għaldaqstant ebda indikazzjonijiet ċari li l-volumi ta’ importazzjoni min-Norveġja lejn il-Komunità se jiżdiedu b’mod sinifikanti fil-każ li l-miżuri jitħallew jiskadu.(78) Minħabba ż-żieda mistennija fil-konsum, u s-sitwazzjoni fis-suq dinji kif deskritt fuq, ma jistax ikun konkluż li hemm riskju ta’ provvista eċċessiva fis-suq tal-Komunità b’waqgħat konsegwenti sinifikanti fil-prezzijiet.(79) Għalhekk, kien konkluż li s-sitwazzjoni kif kienet matul il-PIR fir-rigward tal-prezzijiet ta’ l-esportazzjoni u l-volum tal-produzzjoni hija ta’ natura permanenti.(80) Wara l-iżvelar, l-IK iddikjarat li l-prezzijiet ta’ l-esportazzjoni lejn il-Finlandja kienu naqsu b’mod sinifikanti matul u wara l-PIR u li l-prezz ta’ l-esportazzjoni ta’ LRT lejn il-Finlandja kien inqas mill-ispiża tal-produzzjoni minn Lulju 2007.(81) Wieħed għandu l-ewwel jinnota li l-ispejjeż ta’ LRT prodott fin-Norveġja kif stmati mill-IK kienu sopradikjarati u ma kinux jikkorrispondu għall-ispiża attwali verifikata ta’ l-allevament u tal-produzzjoni tal-kumpaniji investigati. Sa fejn hu kkonċernat il-livell ta’ prezzijiet ta’ l-esportazzjoni u għalkemm il-Finlandja timporta parti sinifikanti mill-esportazzjonijiet totali tan-Norveġja lejn il-Komunità, huma esportati wkoll kwantitajiet sinifikanti fl-Iżvezja u fid-Danimarka fejn il-prezz medju ta’ l-esportazzjoni kien ogħla. Ladarba għandha ssir valutazzjoni fuq bażi fil-Komunità kollha, għandhom ikunu kkunsidrati prezzijiet medji ta’ l-esportazzjoni lejn il-pajjiżi kollha tal-Komunità. Fuq din il-bażi, il-konklużjoni ta hawn fuq fil-premessa (75), jiġifieri li prezzijiet ta’ l-esportazzjoni lejn il-Komunità, in ġenerali, kienu stabbli fil-bidu ta’ l-2008 hija għaldaqstant ikkonfermata.7. Konklużjoni(82) L-investigazzjoni wriet li l-marġni ta’ dumping instab li kienu de minimis .(83) L-investigazzjon wriet ukoll li l-kapaċità ta’ produzzjoni għall-prodott ikkonċernat fin-Norveġja x’aktarx tiżdied. Madankollu, l-investigazzjoni wriet ukoll li għalkemm xi kwantitajiet miżjuda jistgħu jkunu diretti lejn il-Komunità, minħabba żieda mistennija fil-konsum, il-volum miżjud tal-produzzjoni x’aktarx ikun assorbit fil-parti l-kbira minn swieq oħrajn ta’ pajjiżi terzi. Il-konsum x’aktarx jiżdied ukoll fis-suq tal-Komunità li se jkun jista’ jassorbi ż-żieda potenzjali fl-importazzjonijiet u għaldaqstant ma hi mistennija ebda provvista eċċessiva sinifikanti.(84) Barra minn dan, għalkemm il-prezzijiet fil-Komunità wrew xejra ta’ tnaqqis, din ix-xejra mhix ikkonfermata wara l-PIR, meta l-prezzijiet imbagħad laħqu stabbiltà. Fuq il-bażi ta’ dan ta’ hawn fuq, jiġifieri konsum miżjud u ebda riskju probabbli ta’ provvista eċċessiva, il-pressjoni tal-prezzijiet fil-Komunità mhix mistennija tiżdied.(85) Huwa għaldaqstant konkluż li ċ-ċirkostanzi li fuq il-bażi tagħhom kienu kkalkolati l-marġni ta’ dumping matul il-PIR huma ta’ natura permanenti.(86) Ir-reviżjoni interim preżenti għandha għalhekk tintemm u l-miżuri definittivi ta’ anti-dumping għandhom jitħassru.F. ŻVELAR(87) Partijiet interessati kienu infurmati bil-fatti essenzjali u bil-konsiderazzjonijiet li fuq il-bażi tagħhom kien maħsub li tkun terminata r-reviżjoni interim attwali. Il-partijiet kollha ngħataw l-opportunità li jikkummentaw. Il-kummenti tagħhom ittieħdu f’kunsiderazzjoni fejn iġġustifikati u sostanzjati b’evidenza.ADOTTA DAN IR-REGOLAMENT:Artikolu WaħdieniIr-reviżjoni interim parzjali tal-miżuri ta’ anti-dumping applikabbli għal importazzjonijiet ta’ troti kbar rainbow ( Oncorhynchus Mykiss ) kemm jekk friski, imkessħin jew iffriżati, kemm jekk fil-forma ta’ ħut sħiħ (bl-irjus u bil-garġi, imnaddfin, li jiżnu iktar minn 1.2 kg kull waħda jew mingħajr irjus, mingħajr garġi u mnaddfin, li jiżnu iktar minn 1 kg kull waħda), jew fil-forma ta’ fletti (li jiżnu iktar minn 0.4 kg kull waħda), li joriġinaw fin-Norveġja, fil-preżent klassifikabbli taħt il-kodiċijiet tan-NM 0302 11 20, 0303 21 20, 0304 19 15 u 0304 29 15, mibdija skond l-Artikolu 11(3) tar-Regolament tal-Kunsill (KE) Nru 384/96, hija hawnhekk mitmuma u l-miżuri fis-seħħ fuq importazzjonijiet li joriġinaw min-Norveġja huma mħassrin.Dan ir-Regolament għandu jidħol fis-seħħ fil-jum ta’ wara dak tal-pubblikazzjoni tiegħu fil- Ġurnal Uffiċjali ta’ l-Unjoni Ewropea .Dan ir-Regolament għandu jorbot fl-intier tiegħu u hu applikabbli direttament fl-Istati Membri kollha.Magħmul fi Brussell, […]Għall-KunsillIl-President […] [1] ĠU L 56, 6.3.1996, p. 1. Ir-Regolament kif emendat l-aħħar bir-Regolament (KE) Nru 2117/2005 (ĠU L 340, 23.12.2005, p. 17).[2] ĠU L 72, 11.3.2004, p. 23.[3] ĠU C 109, 15.5.2007, p. 23.


Avviż Legali Importanti

|

52008PC0324

Proposta għal regolament tal-Kunsill dwar il-konservazzjoni tar-riżorsi tas-sajd permezz ta’ miżuri tekniċi  {SEC(2008)1977} {SEC(2008)1978}  /* KUMM/2008/0324 finali - CNS 2008/0112 */

	[pic] | KUMMISSJONI TAL-KOMUNITAJIET EWROPEJ |Brussel 4.6.2008KUMM(2008) 324 finali2008/0112 (CNS)Proposta għalREGOLAMENT TAL-KUNSILLdwar il-konservazzjoni tar-riżorsi tas-sajd permezz ta’ miżuri tekniċi(preżentata mill-Kummissjoni) {SEC(2008)1977}{SEC(2008)1978}MEMORANDUM TA’ SPJEGAZZJONI1) Il-kuntest tal-proposta-  Ir-raġunijiet għall-proposta u għanijiethaDin il-proposta hija maħsuba għas-simplifikazzjoni tal-qafas regolatorju attwali li jirrigwarda l-konservazzjoni tar-riżorsi tas-sajd permezz ta’ miżuri tekniċi u s-sostituzzjoni ta’:- ir-Regolament tal-Kunsill (KE) Nru 850/98 tat-30 ta' Marzu 1998 dwar il-konservazzjoni tar-riżorsi tas-sajd permezz ta' miżuri tekniċi għall-protezzjoni ta' żgħar [frieħ] ta' organiżmi tal-baħar[1]; u- ir-Regolament tal-Kunsill (KE) Nru 2549/2000 tas-17 ta' Novembru 2000 li jistabbilixxi metodi tekniċi addizzjonali għall-irkuprar ta' l-istokk tal-bakkaljaw [merluzz] fil-Baħar Irlandiż (Diviżjoni VIIa ta’ l-ICES)[2].Ir-Regolament tal-Kunsill (KE) Nru 850/98 jikkostitwixxi l-kundizzjonijiet attwali għall-ilmijiet Komunitarji barra l-Baħar Baltiku, il-Baħar l-Iswed u l-Baħar Mediterran fir-rigward tal-miżuri tekniċi għall-konservazzjoni ta’ l-istokkijiet tal-ħut permezz tal-protezzjoni tal-frieħ ta’ l-organiżmi tal-baħar. Il-miżuri tekniċi jiddefinixxu d-daqsijiet tal-malji u aspetti oħra ta’ l-irkaptu tas-sajd, il-perjodi ta’ żmien u ż-żoni ġeografiċi li fihom tipi definiti ta' sajd huma pprojbiti jew ristretti, kif ukoll id-daqsijiet minimi għall-ħatt l-art ta' l-organiżmi tal-baħar.Matul ir-riforma tal-Politika Komuni tas-Sajd fl-2002, il-Kummissjoni u l-Kunsill qablu li jimplimentaw progressivament il-pjanijiet ta' rkupru u ta’ ġestjoni fit-tul rigward ir-riżorsi tas-sajd li fihom il-Komunità għandha interess. Pjanijiet bħal dawn ġew stabbiliti fir-rigward tal-maġġoranza ta’ l-istokkijiet ta’ merluzz fl-ilmijiet tal-Komunità, żewġ stokkijiet ta' marlozz, żewġ stokkijiet ta' nephrops, żewġ stokkijiet ta' lingwata kif ukoll l-istokkijiet tal-barbun tat-tbajja' u tal-lingwata fil-Baħar tat-Tramuntana, u li permezz tagħhom il-kundizzjonijiet stipulati fir-Regolament (KE) Nru 850/98 ġew emendati u/jew miżjuda.Barra minn hekk, ir-Regolament (KE) Nru 850/98 kien is-soġġett ta’ 10 Regolamenti li jemendaw, u li mhux neċessarjament kienu marbuta ma’ pjanijiet fit-tul.Huwa meħtieġ li dawn il-kundizzjonijiet riveduti kollha jiġu inkorporati f’pakkett komprensiv ta’ miżuri tekniċi. Dan il-pakkett ta’ miżuri tekniċi huwa mmirat biex tinkiseb firxa wiesgħa ta’ għanijiet. Għan ċentrali huwa l-ħarsien tal-ħut żgħir u parti importanti ta' dawn il-miżuri hija ddisinjata biex jiġi limitat il-qbid tagħhom, pereżempju, b'miżuri li jtejbu s-selettività ta' l-irkaptu tas-sajd jew li jistabbilixxu ċerti staġuni/żoni magħluqa. Miżuri oħra huma maħsuba għall-protezzjoni ta’ ċerti speċijiet jew ekosistemi permezz tal-limitazzjoni ta’ l-isforzi tas-sajd, pereżempju, bl-adozzjoni ta’ l-għeluq. Il-ħtieġa li jitnaqqas ir-rimi huwa rifless ukoll fl-adozzjoni ta' miżuri tekniċi xierqa.Barra minn hekk, il-miżuri tekniċi għandhom jiġu adattati għall-kuntest ta' l-istabbiliment ta' Kunsilli Reġjonali Konsultattivi (RACs) permezz tad-Deċiżjoni tal-Kunsill tad-19 ta' Lulju 2004 li tistabbilixxi l-Kunsilli Konsultattivi Reġjonali taħt il-Politika Komuni dwar is-Sajd [tas-Sajd].[3] Jeħtieġ li jiġi stabbilit bilanċ bejn miżuri li ġeneralment huma applikati fl-oqsma kollha u miżuri li huma applikabbli speċifikament fuq bażi reġjonali kif iddefinit mil-Kunsill Reġjonali Konsultattiv (RAC) jew fl-ilmijiet ‘il barra mill-kosti tad-Dipartimenti Franċiżi ta’ Guyana, Martinique, Guadelupe u Réunion li jaqgħu taħt is-sovranità jew il-ġuriżdizzjoni ta' Franza.Għalhekk l-istruttura tar-Regolament propost tipprovdi għal Regolament tal-Kunsill ibbażat fuq l-Artikolu 37 tat-Trattat tal-KE, li jinkludi l-miżuri permanenti komuni kollha għaż-żoni kollha, jiġifieri l-prinċipji ta’ gwida. Il-miżuri applikabbli f’kull waħda miż-żoni RAC jew fl-ilmijiet ‘il barra mill-kosti tad-Dipartimenti Franċiżi ta’ Guyana, Martinique, Guadelupe u Réunion li jaqgħu taħt is-sovranità jew il-ġuriżdizzjoni ta' Franza, jiġifieri aspetti purament tekniċi ta' natura reġjonali, imbagħad għandhom jiġu implimentati permezz ta' Regolamenti separati tal-Kummissjoni permezz tal-proċedura tal-Kumitat ta' Ġestjoni, fuq il-bażi tar-Regolament tal-Kunsill.F’dak li jirrigwarda l-kwistjonijiet ta' proċedura u skedar, dan l-approċċ jirrikjedi li r-Regolament tal-Kunsill jiġi adottat qabel ma jkunu jistgħu jiġu adottati r-Regolamenti tal-Kummissjoni.Il-kuntest ġeneraliF’Ġunju 2004, taħt l-inizjattiva tal-Presidenza Irlandiża, il-Kummissjoni ppreżentat Komunikazzjoni lill-Kunsill u lill-Parlament Ewropew li ġġib it-titlu “Promozzjoni ta’ metodi tas-sajd li jirrispettaw aktar l-ambjent: ir-rwol tal-miżuri tekniċi għall-konservazzjoni”[4]. Wara dan, fil-21 ta' Ġunju 2004, il-Kunsill adotta konklużjonijiet fejn stieden lill-Kummissjoni biex tippreżenta proposta ġdida dwar miżuri tekniċi fl-Atlantiku, li tieħu post ir-Regolament tal-Kunsill (KE) Nru 850/98 tat-30 ta' Marzu 1998 dwar il-konservazzjoni tar-riżorsi tas-sajd permezz ta' miżuri tekniċi għall-protezzjoni taż-żgħar ta' l-organiżmi tal-baħar[5].Il-Pjan ta' Azzjoni 2006-2008 għas-simplifikazzjoni u t-titjib tal-Politika Komuni tas-Sajd[6] (il-Pjan ta’ Azzjoni), jipproponi li għandha tingħata prijorità lis-simplifikazzjoni tal-leġiżlazzjoni li tirrigwarda miżuri għall-konservazzjoni ta’ l-istokkijiet tal-ħut permezz ta’ miżuri tekniċi għall-protezzjoni tal-frieħ ta’ l-organiżmi tal-baħar, li bħalissa huma stipulati fir-Regolament (KE) Nru 850/98, wara konsultazzjoni ma’ l-Istati Membri u ma’ l-industrija.Is-simplifikazzjoni hija waħda mill-għanijiet ewlenin tar-regolament propost, partikolarment fid-dawl tar-reazzjonijiet mill-Kunsill, mill-Parlament Ewropew, mill-Kumitat Ekonomiku u Soċjali u l-partijiet intressati (il-Kumitat għas-Sajd u l-Akkwakultura (ACFA) u l-RACs) għall-Pjan ta’ Azzjoni.Fuq il-bażi tan-“non-paper” dwar il-miżuri tekniċi għall-Atlantiku fil-ġejjieni, il-Kummissjoni kkonsultat lill-RACs ikkonċernati[7], matul l-2006, kif ukoll lill-ACFA f’Settembru 2005.L-għan ta’ din il-proposta mhuwiex li jinbidel il-livell ta’ ambizzjoni tal-miżuri tekniċi ta’ konservazzjoni, pereżempju permezz ta' tibdil ta’ l-istrateġija bl-adozzjoni ta’ daqsijiet akbar tal-malji fix-xbieki. Minkejja li l-Kummissjoni tqis li s-sajd sostenibbli, partikolarment għas-sajd demersali, isejjaħ għal żieda sostanzjali fis-selettività ta’ l-irkaptu tas-sajd, il-prijorità hija li tiġi stabbilita ġabra ta’ regoli aktar sempliċi u aktar ċari. It-titjib fis-selettività imbagħad jiddaħħal gradwalment permezz ta’ emendi futuri għal dawn ir-regoli, flimkien mat-titjib ġenerali fl-istatus tal-konservazzjoni ta’ l-istokkijiet tal-ħut fil-Komunità, li għandu jinkiseb permezz ta’ elementi oħra ta’ politika ta' konservazzjoni, bħalma huma l-pjanijiet multijannwali.Id-dispożizzjonijiet kollha għandhom ikunu sempliċi, ċari u kontrollabbli u jrid ikollhom effett pożittiv fuq il-konservazzjoni ta’ l-ispeċijiet, fuq il-protezzjoni tal-ħabitats tal-baħar jew fuq it-tnaqqis tar-rimi lura.Il-proposta tapplika għas-sajd kummerċjali u rikreattiv fl-ilmijiet Ewropej kollha, minbarra l-Baħar Mediterran, il-Baħar Baltiku, il-Baħar l-Iswed u s-sajd għall-istokkijiet tal-ħut migratorji ħafna fl-ilmijiet kollha, li għalihom japplikaw regoli speċifiċi. Għandha tgħaqqad il-biċċa l-kbira tal-miżuri tekniċi eżistenti f’regolamenti varji tal-Komunità għall-Atlantiku u għall-Baħar tat-Tramuntana, minkejja li xi miżuri li bħalissa jinsabu f’regolamenti separati se jibqgħu separati[8].Armonizzazzjoni / reġjonalizzazzjoniIl-Kummissjoni temmen li għandu jissegwa approċċ reġjonali, minħabba li dan jiffavorixxi l-involviment tal-partijiet interessati fil-proċess. L-involviment tal-partijiet interessati huwa essenzjali peress li jwassal għal impenn lejn il-miżuri u jiżgura probabbiltà akbar ta’ konformità mal-miżuri adottati. Reġjonalizzazzjoni bħal din ma tfissirx rinazzjonalizzazzjoni tal-miżuri tekniċi.Ir-Regolament mhuwiex se jbiddel il-bilanċ tal-kompetenzi bejn il-Komunità u l-Istati Membri kif stipulat fir-Regolament tal-Kunsill (KE) Nru 2371/2002.Prinċipji ta’ gwida vs. regoli tekniċi jew reġjonaliIr-Regolament propost tal-Kunsill jikkonċentra fuq miżuri li wieħed jistenna li jkunu permanenti. Madankollu, għandu jistipula wkoll il-proċeduri li għandhom jiġu applikati fir-rigward ta' miżuri li wieħed jista' jistenna li x'aktarx jevolvu malajr kif ukoll miżuri li jkunu tekniċi ħafna. Għal dawn ta’ l-aħħar, ir-Regolament għandu jiffavorixxi l-applikazzjoni ta’ proċedura għall-adozzjoni ta’ regoli ġodda permezz tal-proċedura tal-komitoloġija. Dan l-approċċ huwa maħsub biex jindirizza t-tħassib ta’ l-Istati Membri biex jitnaqqsu jew jitneħħew il-miżuri tekniċi temporanji mir-Regolament annwali dwar it-TAC u l-kwoti, filwaqt li jqis il-fatt li l-applikazzjoni ta’ miżuri tekniċi ta’ spiss tkun kwistjoni ta’ urġenza.EvalwazzjoniPrijorità komuni għall-Istati Membri, il-Parlament Ewropew u l-partijiet interessati hija l-ħtieġa li jevalwaw il-konsegwenzi tal-miżuri tekniċi qabel u wara l-implimentazzjoni tagħhom. L-effettività ta’ ħafna mid-dispożizzjonijiet tar-Regolament (KE) Nru 850/98 qatt ma ġiet evalwata u dawk il-miżuri baqgħu fis-seħħ, mingħajr ma tqies il-valur tagħhom għall-konservazzjoni.Prinċipju fundamentali se jkun li l-miżuri pprovduti f’dan ir-Regolament għandhom ikunu evalwati wara ċertu żmien biex terġa’ tiġi vvalutata l-ħtieġa għalihom. Prinċipju ta’ gwida ieħor se jkun li meta jiġu proposti miżuri ġodda u sostanzjali (bħaż-żidiet sinifikanti fid-daqsijiet tal-malji), il-Kummissjoni se twettaq, jekk id-dejta disponibbli tippermetti dan, evalwazzjoni minn qabel ta’ l-effetti probabbli.-  Dispożizzjonijiet eżistenti fil-qasam tal-propostaIr-Regolament tal-Kunsill (KE) Nru 850/98 u l-emendi sussegwenti.Ir-Regolament tal-Kunsill (KE) Nru 2549/2000.-  Il-konsistenza ma’ politiki u miri oħra ta’ l-UnjoniDin il-proposta se taqdi l-għanijiet tal-PKS.2) Il-konsultazzjoni mal-partijiet interessati u l-valutazzjonijiet ta’ l-impatt-  Il-konsultazzjoni mal-partijiet interessatiIs-servizzi tal-Kummissjoni ħejjew żewġ “non-papers” li jipproponu l-intenzjonijiet tal-Kummissjoni fir-rigward tar-reviżjoni, il-kodifikazzjoni u s-simplifikazzjoni tar-Regolament (KE) Nru 850/98 għall-konsultazzjoni tal-partijiet interessati. Il-proposta hija msejsa fuq diversi konsultazzjonijiet ma’ l-Istati Membri kif ukoll rappreżentanti għall-partijiet interessati fl-RAC tal-Baħar tat-Tramuntana, l-RAC ta' l-Ilmijiet tal-Majjistral u l-RAC ta’ l-Ilmijiet tal-Lbiċ.Fost il-partijiet ikkonsultati kien hemm il-qbil ġenerali dwar il-ħtieġa għas-simplifikazzjoni u l-armonizzazzjoni iżda wkoll dwar il-ħtieġa li jitqiesu l-karatteristiċi reġjonali tas-sajd u approċċ ibbażat fuq is-sajd partikolari, kif ukoll li l-miżuri tekniċi kollha jiddaħħlu f'regolament wieħed. Barra minn hekk, sar appell qawwi għaċ-ċarezza kif ukoll għall-ħtieġa li tittejjeb is-selettività ta' l-irkapti tas-sajd għat-tkarkir tal-qiegħ. Dawn il-kummenti kollha tqiesu f’din il-proposta.Il-ġbir u l-użu ta' għarfien espertIl-Kumitat Xjentifiku, Tekniku u Ekonomiku għas-Sajd (STECF) ipprovda pariri dwar iż-żoni magħluqa[9] u dwar l-influwenza tal-fatturi ewlenin li jaffetwaw is-selettivita tal-manki tax-xbieki[10]. Esperti fit-teknoloġija ta’ l-irkaptu tas-sajd iltaqgħu fil-qafas tal-Ftehim bilaterali dwar is-sajd bejn l-UE u n-Norveġja biex jiddiskutu s-selettività fil-Baħar tat-Tramuntana[11].Tqies ukoll ir-rapport tal-Grupp ta’ Ħidma ta’ l-ICES-FAO dwar it-Teknoloġija tas-Sajd u l-Imġiba tal-Ħut (WGFTFB) dwar ir-Regolament ta’ l-UE dwar il-miżuri tekniċi[12].Fit-3 ta’ Lulju 2007 fi Brussell saret laqgħa ta’ l-esperti mal-produtturi tax-xbieki rigward il-miżuri tekniċi.Il-valutazzjoni ta’ l-impattIl-Kummissjoni għamlet Valutazzjoni ta’ l-Impatt tal-Proposta, li wasslet għal rapport li ser ikun aċċessibbli fuq il-websajt tad-DĠ Sajd u Affarijiet Marittimi fi ħdan il-Kummissjoni Ewropea.Is-simplifikazzjoni hija għan ewlieni tar-regolament il-ġdid propost. L-għanijiet operattivi speċifiċi huma dawn li ġejjin:-  li jiġu inkorporati l-kundizzjonijiet kollha riveduti u l-emendi f’pakkett komprensiv ta’ miżuri tekniċi, li jkun faċli biex jinftiehem, biex jiġi kkontrollat u biex jiġi infurzat;-  li jinsab bilanċ bejn il-miżuri li huma ġeneralment applikabbli fl-oqsma kollha u l-miżuri li huma applikabbli speċifikament fuq bażi reġjonali kif definit miż-Żoni tal-Kunsill Konsultattiv Reġjonali (RAC).L-ambitu tal-proposta mhuwiex li tinbidel estensivament is-sustanza tal-leġiżlazzjoni relatata iżda li jinbidel l-approċċ leġiżlattiv, u għalhekk l-impatti ambjentali, soċjali u ekonomiċi huma modesti.Fir-rapport tal-Valutazzjoni ta’ l-Impatt tqiesu l-għażliet li ġejjin, u l-proposta tikkorrispondi ma’ l-għażla proposta fit-tielet inċiż:- L-għażla ta’ ‘Status Quo’ dan l-approċċ ifisser li ma jittieħed l-ebda pass speċifiku biex tiġi simplifikata jew modifikata l-leġiżlazzjoni tal-miżuri tekniċi għall-Atlantiku u għall-Baħar tat-Tramuntana f'dan l-istadju, u li l-ġestjoni tas-sajd tinżamm fil-forma attwali tagħha. Din l-għażla diġà ġiet diskussa fil-Kunsill, li kkonkluda li kienet meħtieġa proposta ġdida u talab lill-Kummissjoni biex wara li tkun ikkonsultat lill-partijiet interessati, tipproponi regolament ġdid għall-miżuri tekniċi ta' konservazzjoni.- L-għażla ta’ ‘Simplifikazzjoni biss’: din l-għażla tissimplifika l-miżuri tekniċi u tarmonizzahom kollha kemm huma, mingħajr ma jitqiesu konsiderazzjonijiet reġjonali jew punti speċifiċi oħra. Jekk il-miżuri ma jiġux adattati għall-ħtiġijiet speċifiċi lokali, u jekk ma jiġix adottat l-approċċ ‘minn isfel għal fuq’, ma jinkiseb l-ebda titjib ta’ l-effettività tal-miżuri tekniċi. Jekk ma tippromwovix metodi tas-sajd aktar ekoloġiċi, jiġifieri l-politika dwar ir-rimi lura, il-proposta tmur kontra l-pjan ta' azzjoni 2006-2008 tal-Kummissjoni għat-titjib tal-PKS. Din hija r-raġuni għaliex din l-għażla twarrbet mill-bidu nett u ma komplietx tiġi analizzata.- L-għażla ta’ ‘Simplifikazzjoni u reġjonalizzazzjoni’: din l-għażla tipproponi pakkett leġiżlattiv ġdid, li mhux biss jissimplifika r-regoli kumplessi attwali iżda jintroduċi wkoll dispożizzjonijiet speċifiċi għal kull ‘żona RAC’, li jirriflettu d-differenzi reġjonali. Proposta leġiżlattiva bħal din hija risposta għat-talba mill-Kunsill li jiġu riveduti r-regoli dwar il-miżuri tekniċi bil-għan li jiġu simplifikati u li jiġi adottat approċċ aktar reġjonalizzat biex tittejjeb l-effettività tagħhom. Se jiġi propost pakkett komprensiv u koerenti li jkollu l-bilanċ it-tajjeb bejn il-miżuri li huma ġeneralment applikabbli fl-oqsma kollha u dawk li huma speċifiċi għaż-żoni lokalizzati ta’ l-RAC, jiġifieri Regolament ta’ Qafas mill-Kunsill, bi prinċipji u dispożizzjonijiet ġenerali, u r-Regolament komplementari tal-Kummissjoni b’regoli tekniċi speċifiċi għal kull ‘żona ta’ RAC’. Reviżjoni bħal din tal-miżuri tekniċi se tikkonforma mal-pjan ta’ azzjoni 2006-08 tal-Kummissjoni għas-simplifikazzjoni u t-titjib tal-PKS.3) L-elementi ġuridiċi tal-proposta-  Sinteżi ta’ l-azzjoni propostaSostituzzjoni u revokar tar-Regolament tal-Kunsill (KE) Nru 850/98 u r-revokar tar-Regolament tal-Kunsill (KE) Nru 2549/2000.-  Bażi ġuridikaL-Artikolu 37 tat-Trattat tal-KE.-  Il-prinċipju ta’ sussidjarjetàDin il-proposta taqa' fl-ambitu tal-Politika Komuni tas-Sajd, li hija kompetenza esklussiva tal-Komunità. Il-prinċipju tas-sussidjarjetà ma japplikax.-  Il-prinċipju ta’ proporzjonalitàSkond l-Artikolu 2(1) tar-Regolament tal-Kunsill (KE) Nru 2371/2002 ta’ l-20 ta’ Diċembru 2002 dwar il-konservazzjoni u l-isfruttar sostenibbli ta’ riżorsi tas-sajd skond il-Politika Komuni dwar is-Sajd[13], il-PKS għandha tiżgura sfruttar tar-riżorsi akkwatiċi ħajjin li jipprovdi kundizzjonijiet ekonomiċi, ambjentali u soċjali sostenibbli. Għal dan l-għan, il-Komunità għandha tapplika l-approċċ prekawzjonarju hija u tadotta l-miżuri maħsuba biex jipproteġu u jikkonservaw ir-riżorsi akkwatiċi ħajjin, biex tipprovdi għall-isfruttar sostenibbli u sabiex jiġi minimizzat l-impatt ta’ l-attivitajiet tas-sajd fuq l-ekosistemi tal-baħar.Skond l-Artikolu 4(1) tar-Regolament (KE) Nru 2371/2002, sabiex jinkiseb dan l-għan, il-Kunsill għandu jistabbilixxi miżuri Komunitarji li jirregolaw l-aċċess għall-ilmijiet u r-riżorsi u l-insegwiment ta' attivitajiet tas-sajd.L-Artikolu 4(2)(g) tar-Regolament (KE) Nru 2371/2002 ikompli jafferma li dawn il-miżuri jistgħu, b'mod partikolari, jinkludu miżuri għal kull stokk jew grupp ta' stokkijiet biex tiġi limitata l-mortalità mis-sajd kif ukoll l-impatt ambjentali ta’ l-attivitajiet tas-sajd permezz ta’ l-adozzjoni tal-miżuri tekniċi.Peress li l-proposta se taqdi l-għanijiet tal-PKS, jitqies li tikkonforma mal-prinċipju tal-proporzjonalità.-  L-għażla ta’ l-istrumentiStrument propost: Regolament tal-Kunsill.Strumenti oħrajn ma jkunux adegwati għar-raġunijiet li ġejjin. il-proposta tirrigwarda s-sostituzzjoni u r-revokar ta’ Regolament tal-Kunsill.4) L-implikazzjonijiet għall-baġitIl-proposta m’għandha l-ebda implikazzjoni fuq il-baġit Komunitarju.2008/0112 (CNS)Proposta għalREGOLAMENT TAL-KUNSILLdwar il-konservazzjoni tar-riżorsi tas-sajd permezz ta’ miżuri tekniċiIL-KUNSILL TA' L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 37 tiegħu,Wara li kkunsidra l-proposta mill-Kummissjoni[14],Wara li kkunsidra l-opinjoni tal-Parlament Ewropew[15],Wara li kkunsidra l-opinjoni tal-Kumitat Ekonomiku u Soċjali Ewropew[16],Wara li kkunsidra l-opinjoni tal-Kumitat tar-Reġjuni[17],Billi:(1) Ir-Regolament tal-Kunsill (KE) Nru 850/98[18] jippreskrivi ċerti miżuri tekniċi għall-konservazzjoni ta' riżorsi tas-sajd.(2) Il-Kunsill, fil-konklużjonijiet tiegħu ta’ Ġunju 2004 biex jippromwovi metodi ta’ sajd aktar ekoloġiċi, irrakkomanda li l-miżuri tekniċi għall-Atlantiku u għall-Baħar tat-Tramuntana għandhom jiġu riveduti bil-għan li jiġu simplifikati u sabiex jitqiesu l-karatteristiċi reġjonali. Il-Kunsill talab lill-Kummissjoni biex wara li tikkonsulta lis-settur, tipproponi proposta simplifikata għall-miżuri tekniċi.(3) Fil-Komunikazzjoni tagħha ta’ Ġunju 2004[19], il-Kummissjoni pproponiet mezzi li bihom il-Komunità tista’ tkompli tippromwovi l-użu ta’ metodi tas-sajd ekoloġiċi, partikolarment permezz ta’ miżuri tekniċi ta’ konservazzjoni, filwaqt li titqies il-ħtieġa li jinsab bilanċ bejn l-għanijiet ambjentali u ekonomiċi. Għandu jitqies l-użu ta' metodi tas-sajd bħal dawn.(4) F’April 2006, il-Kunsill approva Pjan ta’ Azzjoni tal-Kummissjoni dwar is-simplifikazzjoni tal-leġiżlazzjoni Komunitarja. Fid-dawl tal-konklużjonijiet ta’ dan il-Pjan ta’ Azzjoni, il-miżuri tekniċi kollha mxerrda f’Regolamenti varji, fosthom ir-Regolament annwali dwar l-opportunitajiet ta’ sajd u l-pjanijiet ta’ rkupru għal ċerti stokkijiet, u għandhom jiġu integrati f'Regolament wieħed.(5) Dan ir-Regolament għandu jistabbilixxi miżuri tekniċi għall-Grigal ta’ l-Atlantiku, għal-Lvant ta’ l-Atlantiku Ċentrali u għall-ibħra lil hinn mill-kosti tad-dipartimenti Franċiżi ta’ Guyana, Martinique, Guadelupe u Réunion li jaqgħu taħt is-sovranità jew il-ġuriżdizzjoni esklussiva ta’ Franza, peress li l-miżuri tekniċi għall-Baħar Baltiku u l-Mediterran huma stabbiliti fir-Regolament tal-Kunsill (KE) Nru 2187/2005 tal-21 ta' Diċembru 2005 għall-konservazzjoni ta' riżorsi tas-sajd permezz ta' miżuri tekniċi fil-Baħar Baltiku, fil-Belts u fis-Sound, li jemenda r-Regolament (KE) Nru 1434/98 u li jħassar ir-Regolament (KE) Nru 88/98[20], u r-Regolament tal-Kunsill (KE) Nru 1967/2006 tal-21 ta' Diċembru 2006 dwar miżuri ta' ġestjoni għall-isfruttament sostenibbli ta' riżorsi tas-sajd fil-Baħar Mediterran u li jemenda r-Regolament (KE) Nru 2847/93 u li jħassar ir-Regolament (KEE) Nru 1626/94[21], rispettivament.(6) Għandhom jiġu adattati miżuri tekniċi għall-kuntest tal-Politika Komuni tas-Sajd il-ġdida li ġiet adottata fl-2002, partikolarment rigward l-istabbiliment tal-Kunsilli Konsultattivi Reġjonali (RACs) permezz tad-Deċiżjoni tal-kunsill tad-19 ta’ Lulju 2004 li tistabbilixxi Kunsill Konsultattivi Reġjonali taħt il-Politika Komuni tas-Sajd[22], u l-konsiderazzjoni ta’ aspetti ambjentali, bħall-protezzjoni tal-ħabitats tal-baħar u t-tnaqqis tar-rimi lura.(7) Jeħtieġ li jinsab bilanċ bejn l-adattament ta’ miżuri tekniċi ta’ konservazzjoni għad-diversità tas-sajd u l-ħtieġa għal regoli omoġenji li huma faċli biex jiġu applikati kif ukoll bejn miżuri li huma ġeneralment applikabbli fl-oqsma kollha u miżuri li huma applikabbli speċifikament fuq bażi reġjonali kif definit miż-Żoni tal-Kunsilli Konsultattivi Reġjonali (RAC).(8) L-Artikolu 174 tat-Trattat jistabbilixxi l-prinċipju li l-miżuri kollha tal-Komunità għandhom jintegraw rekwiżiti ta' protezzjoni ambjentali b'mod partikolari fid-dawl tal-prinċipju ta' prekawzjoni.(9) L-implimentazzjoni ta’ l-impenn biex jiġu żviluppati prassi mhux qerrieda tas-sajd, kif ġie rakkomandat mis-Samit Dinji dwar l-Iżvilupp Sostenibbli f'Johannesburg fl-2002, għandha titkompla.(10) Wara ċertu żmien għandha tiġi vvalutata l-effettività tal-miżuri pprovduti f’dan ir-Regolament u l-ħtieġa għalihom.(11) Fid-Direttiva 92/43/KEE, il-Kunsill stabbilixxa miżuri għall-konservazzjoni tal-ħabitats naturali u tal-ħajja selvaġġa u tal-fawna. Xi wħud mill-ispeċijiet ta' organiżmi tal-baħar li għalihom japplika dan ir-Regolament huma mħarsa mir-rekwiżiti ta' dik id-Direttiva.(12) Sabiex tkun żgurata l-protezzjoni ta' riżorsi bijoloġiċi tal-baħar u l-isfruttar bilanċjat ta' riżorsi tas-sajd fl-interess kemm tas-sajjieda kif ukoll tal-konsumaturi, għandhom jiġu stabbiliti miżuri tekniċi ta' konservazzjoni, li jispeċifikaw inter alia d-daqsijiet tal-malji tax-xbieki u l-kombinazzjonijiet tagħhom xierqa għall-qbid ta' ċerti speċijiet u karatteristiċi oħra ta' l-irkaptu tas-sajd, u l-iżgħar daqs ta' organiżmi tal-baħar, kif ukoll il-limitazzjonijiet ta' sajd f'ċerti nħawi u b’ċertu rkaptu u apparat.(13) Għandu jiġi ddefinit il-mod li bih jitkejjel id-daqs ta' l-organiżmi tal-baħar.(14) Sabiex ma jkunx hemm tfixkil għar-riċerka xjentifika, għar-ripopolament artifiċjali jew it-trapjantar, dan ir-Regolament ma għandux japplika għal ħidmiet li jistgħu jkunu meħtieġa għat-twettiq ta’ attivitajiet bħal dawn.(15) Meta jaqbeż il-qabdiet inċidentali massimi, bastiment għandu jmur immedjatament f'żona oħra.(16) Għandhom jiġu stabbiliti d-daqsijiet, il-ħin fl-ilma u l-fond ta’ ċertu rkaptu passiv.(17) Fejn il-konservazzjoni tkun mhedda b'mod serju, il-Kummissjoni u l-Istati Membri għandhom ikunu awtorizzati sabiex jieħdu miżuri proviżorji xierqa, li jiġu implimentati fil-ħin reali.(18) Miżuri nazzjonali addizzjonali ta’ natura strettament lokali jistgħu jinżammu jew jiġu adottati f’konformità mal-Politika Komuni tas-Sajd.(19) Il-miżuri meħtieġa għall-implementazzjoni ta' dan ir-Regolament, fosthom dispożizzjonijiet speċifiċi għal kull żona koperta minn Kunsill Konsultattiv Reġjonali, għandhom jiġu adottati skond id-Deċiżjoni tal-Kunsill 1999/468/KE tat-28 ta' Ġunju 1999 li tipprovdi l-proċeduri għall-eżerċizzju tas-setgħat ta' implementazzjoni konferiti lill-Kummissjoni[23].(20) Fid-dawl ta’ l-għadd u l-ambitu tat-tibdiliet li għandhom isiru lir-regoli, ir-Regolament (KE) Nru 850/98 għandu jitħassar u jiġi sostitwit b’test ġdid,ADDOTTA DAN IR-REGOLAMENT:KAPITOLU IAMBITU TA' APPLIKAZZJONI U DEFINIZZJONIJIETArtikolu 1AmbituDan ir-Regolament għandu japplika:(a) għas-sajd għal, iż-żamma abbord ta', it-trażbord u l-ħatt l-art tar-riżorsi tas-sajd meta dawn l-attivitajiet iseħħu:(i) f’ilmijiet Komunitarji taż-żoni tas-sajd u l-ilmijiet imsemmija fl-Artikolu 2;(ii) minn bastimenti tas-sajd Komunitarji f’ilmijiet mhux Komunitarji taż-żoni tas-sajd imsemmija fl-Artikolu 2(1);(iii) minn ċittadini ta’ Stati Membri f’ilmijiet mhux Komunitarji taż-żoni tas-sajd imsemmija fl-Artikolu 2(1) bla ħsara għar-responsabbiltà primarja ta' l-Istat tal-Bandiera;(b) għall-ħżin, il-bejgħ, il-wiri jew it-tqegħid fis-suq ta’ prodotti tas-sajd maqbuda fiż-żoni tas-sajd u l-ilmijiet imsemmija fl-Artikolu 2;(c) għall-importazzjoni ta’ prodotti tas-sajd maqbuda barra ż-żoni tas-sajd u l-ilmijiet imsemmija fl-Artikolu 2 jew maqbuda fi kwalunkwe post minn bastiment tas-sajd ta' pajjiż terz fir-rigward tad-dispożizzjonijiet ta' l-Artikolu 4.Artikolu 2Definizzjoni ta’ żoni tas-sajd1. Dan ir-Regolament għandu japplika għaż-żoni tas-sajd li ġejjin, fejn huma inklużi f’waħda miż-żoni speċifikati fl-Artikolu 2(1)(c) sa (f) tad-Deċiżjoni 585/2004/KE:(a) iż-żoni ICES (il-Kunsill Internazzjonali għall-Esplorazzjoni tal-Baħar) kif definiti fir-Regolament tal-Kunsill (KEE) Nru 3880/91[24];(b) iż-żoni CECAF (Il-Lvant ta' l-Atlantiku Ċentrali jew iż-Żona tas-sajd tal-FAO Ewlenija 34), 34.1.1, 34.1.2 u 34.2.0 (ibħra madwar Madeira u l-Gżejjer Kanarji), kif definiti fir-Regolament tal-Kunsill (KE) Nru 2597/95[25].2. Dan ir-Regolament għandu japplika għall-ibħra kollha ‘l barra mill-kosti tad-dipartimenti Franċiżi ta' Martinique, Guadeloupe u Reunion li jaqgħu taħt is-sovranità jew il-ġuriżdizzjoni ta' Franza.Artikolu 3Definizzjonijiet oħraGħall-finijiet ta’ dan ir-Regolament, b’żieda mad-definizzjonijiet stipulati fl-Artikolu 3 tar-Regolament (KE) Nru 2371/2002, għandhom japplikaw id-definizzjonijiet li ġejjin:(a) ‘xibka tat-tkarkir’ tfisser irkaptu li jkun irmunkat b'mod attiv minn bastiment wieħed jew aktar tas-sajd u li jikkonsisti fi xbiek li jkollu struttura f'forma ta' kon jew ta' piramida (bħala struttura ta’ l-irkaptu tat-tkarkir) magħluqa b’manka fuq wara;(b) ‘irkaptu tat-tkarkir bit-travu’ tfisser irkaptu tat-tkarkir tal-qiegħ li fih il-fetħa orizzontali tax-xibka tinżamm bi travu;(c) ‘tartarun Daniż’ tfisser tagħmir ċirkondanti u rmunkat, operat minn bastiment permezz ta' żewġt iħbula twal (ħbula tat-tartarun) maħsub sabiex jidderiġi l-ħut lejn il-fetħa tat-tartarun. L-irkaptu magħmul minn xibka, simili għax-xibka tat-tkarkir tal-qiegħ fid-disinn u d-daqs, huwa magħmul minn żewġ ġwienaħ twal, korp u manka (codend);(d) ‘irkaptu rmunkat’ tfisser irkaptu tat-tkarkir, tartaruni daniżi u rkaptu simili b'korp bil-forma ta' kon jew piramida magħluq fuq in-naħa ta' wara minn manka (codend) jew li huwa magħmul minn żewġt iġwienaħ twal, korp u manka (codend), li jiċċaqilqu attivament fl-ilma;(e) ‘manka’ tfisser l-aħħar 8 m ta’ l-irkaptu rmunkat imkejla mil-lett meta d-daqs tal-malji jkun ta’ 80 mm jew aktar, u tfisser l-aħħar 20 m ta’ l-irkaptu rmunkat imkejla mil-lett meta d-daqs tal-malji jkun ta’ inqas minn 80 mm;(f) ‘borża tar-rinforz’ tfisser biċċa xibka ċilindrika li ddawwar kompletament il-manka tax-xibka u li tista' titwaħħal mal-manka f'intervalli. Għandu jkollha mill-inqas l-istess dimensjonijiet (tul u wisa’) ta' dik il-parti tal-manka li magħha tkun imqabbda;(g) ‘ċinga ċirkondanti’ tfisser biċċa ħabel madwar iċ-ċirkonferenza tal-manka jew tal-borża ta' rinforz u li tkun imqabbda magħha;(h) ‘ċinga ta' l-irfigħ’ tfisser biċċa ħabel li ddawwar iċ-ċirkonferenza tal-manka jew tal-borża ta' rinforz, jekk ikun hemm waħda, u marbuta magħha permezz ta' ħoloq jew anelli;(i) ‘għażel’ tfisser xibka magħmula minn biċċa waħda ta' xbiek u miżmuma wieqfa fl-ilma permezz ta' sufruni u piżijiet. Hija taqbad riżorsi akkwatiċi ħajjin li jitħabblu jew jinqabdu fil-malji tagħha;(j) ‘parit’ tfisser xibka magħmula minn biċċtejn xbiek jew aktar imdendla flimkien b'mod parallel fuq lett wieħed;(k) ‘ħin ta' immersjoni’ tfisser il-perjodu mill-mument meta x-xbieki jitniżżlu l-ewwel darba fl-ilma sal-mument meta x-xbieki jittellgħu kompletament abbord il-bastiment tas-sajd;(l) ‘Stat Membru kostali’ tfisser l-Istat Membru li jkollu s-sovranità jew il-ġuriżdizzjoni fuq l-ilmijiet li fihom iseħħu l-operazzjonijiet tas-sajd.KAPITOLU IIMIŻURI PERMANENTI KOMUNI GĦAŻ-ŻONI KOLLHASezzjoni 1DAQS MINIMU LI JISTA’ JINħATT L-ARTArtikolu 4Daqs minimu tar-riżorsi akkwatiċi ħajjin li jistgħu jinħattu l-art1. Riżorsi akkwatiċi ħajjin għandhom jitqiesu bħala ta’ daqs żgħir wisq jekk ikunu iżgħar mid-daqs minimu għall-ħatt l-art kif speċifikat fl-Anness I għall-ispeċijiet rilevanti.2. Organiżmi tal-baħar żgħar wisq m'għandhomx jinżammu abbord jew ikunu ttrażbordati, jinħattu l-art, trasportati, maħżuna, mibjugħa, murija jew offruti għall-bejgħ, iżda għandhom ikunu mitfugħa lura l-baħar immedjatament.3. B’deroga mill-paragrafu 2, sardin, inċova, sawrell jew kavall żgħar wisq li jinqabdu għall-użu bħala lixka ħajja jistgħu jinżammu abbord, kemm-il darba jinżammu ħajjin.4. Il-kejl tad-daqs ta' organiżmu tal-baħar għandu jsir skond id-dispożizzjonijiet stabbiliti fl-Anness II.Sezzjoni 2IRKAPTU TAS-SAJDArtikolu 5Regola ta’ xibka waħdaGħandu jkun ipprojbit li jinżammu abbord, matul kwalunkwe vjaġġ tas-sajd, kwalunkwe kombinazzjoni ta’ xbieki ta’ aktar minn serje waħda ta’ daqsijiet tal-malji.Artikolu 6Tagħmir irmonkat1. Ma għandu jintuża l-ebda apparat li jostakola jew li b’xi mod ieħor inaqqas id-daqs tal-malji tal-manka.2. B'deroga mill-paragrafu 1, għandu jkun permess li:(a) għal sajd bi rkaptu rmunkat b’malji ta’ 80 mm jew akbar, man-naħa ta’ barra tal-manka titwaħħal borża ta’ rinforz. Id-daqs tal-malji tal-borża tar-rinforz għandu jkun mill-inqas id-doppju ta' dak tal-manka;(b) jitwaħħal man-naħa ta' barra ta' kwalunkwe parti ta' l-ixkora sensor li jkejjel il-volum tal-qabdiet;(c) jintużaw ċineg ċirkondanti u ċinga ta’ l-irfigħ man-naħa ta’ barra tal-manka;(d) jitwaħħlu sufruni fuq iż-żewġ ċmusiet laterali tal-manka.3. Huwa projbit l-użu ta’:(a) kwalunkwe manka li fiha l-għadd ta' malji ndaqs madwar kwalunkwe ċirkonferenza tal-manka jiżdied min-naħa ta’ quddiem għan-naħa ta’ wara. Din il-projbizzjoni m’għandhiex tapplika għall-parti tal-manka li fiha jiddaħħal apparat selettiv awtorizzat;(b) kwalunkwe manka b’malji ta’ 80 mm jew aktar li fihom il-malji ma jkunux kwadrilaterali u li fihom il-fillieri tal-malji ma jkunux bejn wieħed u ieħor ta’ l-istess tul;(c) kwalunkwe manka li t-tul imġebbed tan-nofs ta' fuq tagħha ma jkunx bejn wieħed u ieħor daqs it-tul imġebbed tan-nofs ta' isfel;(d) kwalunkwe rkaptu tat-tkarkir, b’malji ta' 80 mm jew akbar b'aktar minn 100 malja miftuħa u inqas minn 40 malja miftuħa fi kwalunkwe ċirkonferenza tal-manka, bl-esklużjoni tal-parti tat-twaħħil jew taċ-ċmusiet;(e) kwalunkwe manka b’malji ta' 80 mm jew aktar li ma tkunx magħmula minn:(i) materjal tax-xbiek bi spag li ma jkunx eħxen minn 8 mm; jew(ii) materjal tax-xbiek bi spag doppju li ma jkunx eħxen minn 5 mm;4. B’deroga mill-paragrafi (2)(a), (3)(b), (3)(d) u (3)(e), id-daqs tal-malji ta’ 80 mm għandu jiġi sostitwit b'60 mm għal sajd fiż-żoni ta' l-ICES VIII, IX u X.Artikolu 7Xbieki tat-tkarkir bit-travu (Beam trawls)1. Għandu jkun ipprojbit li jintuża jew li jinżamm abbord kwalunkwe rkaptu tat-tkarkir bit-travu b’malji ta’ inqas minn 120 mm u ta’ 80 mm jew akbar sakemm in-nofs ta’ fuq kollu kemm hu tan-naħa ta’ wara ta’ dawn ix-xbieki ma jkunux jikkonsistu f’materjal tax-xbieki li fih l-ebda malja individwali ma tkun ta' inqas minn 180 mm. It-tul ta' dik il-parti għandu jkun daqs nofs it-tul tat-travu jew akbar. Ix-xibka għandha titwaħħal direttament mal-lett jew ma' mhux aktar minn tliet ringieli ta’ materjal tax-xbieki b'malji ta' kwalunkwe daqs imqabbda direttament mal-lett.2. Għandu jkun ipprojbit li jintuża jew li jinżamm abbord kwalunkwe rkaptu tat-tkarkir bit-travu li t-tul tat-travu tiegħu, jew tat-total tat-travi mkejjel bħala t-total tat-tul ta’ kull travu jkun aktar minn 24 metru jew jista' jkun imtawwal għal tul ta' aktar minn 24 metru. It-tul tat-travu għandu jkun imkejjel bejn l-estremitajiet tiegħu li jinkludu kull irkaptu mwaħħal miegħu.Artikolu 8Għeżula u pariti1. Il-bastimenti tal-Komunità m’għandhom jużaw għeżula u pariti fl-ebda pożizzjoni li l-fond tagħha fuq il-mappa huwa aktar minn 200 metru.2. Il-ħin ta’ immersjoni għall-għeżula u l-pariti m’għandux jaqbeż it-48 siegħa.3. Meta s-sajd isir permezz ta’ l-għeżula u l-pariti, l-użu ta’ aktar minn 50km ta’ xbieki għandu jkun ipprojbit.Artikolu 9Dispożizzjonijiet speċifiċi dwar ċerti għeżula1. B’deroga mill-Artikolu 8, għandu jkun permess li jintużaw għeżula b'malji ta' 120 mm jew akbar u anqas minn 150 mm, fit-Tramuntana ta’ 48°N inkella b'malji ta' 100 mm jew aktar u inqas minn 130 mm fin-Nofsinhar ta’ 48°N, f'ilmijiet ta' inqas minn 600 metru fond, bil-kundizzjoni li ma jkunux ta’ aktar minn 100 malja fond, ikollhom proporzjon tad-dendil ta' mhux anqas minn 0.5, u jkunu armati b'sufruni jew oġġetti oħra li jżommuhom fil-wiċċ. Kull rimja għandha tkun ta' massimu 5 mili nawtiċi fit-tul, u t-tul totali tar-rimjiet kollha użati f'waqt wieħed m'għandux jaqbeż il-25 km għal kull bastiment. Il-ħin massimu ta’ immersjoni għandu jkun ta' 24 siegħa.2. B’deroga mill-Artikolu 8, għandu jkun permess li jintużaw għeżula b’malji ta’ 250 mm jew aktar, f’ilmijiet ta' anqas minn 600 metru fond muri fuq il-mappa, bil-kundizzjoni li ma jkunux aktar minn 15-il malja fond, ikollhom proporzjon tad-dendil ta' mhux anqas minn 0.33, u ma jkunux armati b'sufruni jew oġġetti oħra li jżommuhom fil-wiċċ. Kull rimja għandha tkun ta' massimu 10 km fit-tul. It-tul totali tar-rimjiet kollha użati f'waqt wieħed m'għandux jaqbeż il-100 km għal kull bastiment. Il-ħin massimu ta’ immersjoni għandu jkun ta' 72 siegħa.3. Il-kwantità ta' klieb il-baħar (sharks) miżmuma abbord minn kwalunkwe bastiment li juża l-għeżula li jissemmew fil-paragrafu 2, m’għandhomx ikunu ta’ aktar minn 5% tal-piż ħaj tal-kwantità totali ta' l-organiżmi tal-baħar miżmuma abbord.Sezzjoni 3MIżURI GħAT-TNAQQIS TA' RIMI LURAArtikolu 10Ċaqliq lejn żoni oħra fil-ħin reali meta jinqabżu l-limiti għall-qabdiet inċidentali1. Meta l-kwantità ta’ ħut żgħir wisq maqbud taqbeż l-10% tal-kwantità totali tal-qabdiet fi kwalunkwe refgħa, il-bastiment għandu jitbiegħed distanza ta’ mill-inqas ħames mili nawtiċi minn kwalunkwe pożizzjoni tar-refgħa preċedenti qabel ikompli jistad.2. Jekk il-perċentwali minimi u/jew massimi ta’ l-ispeċijiet fil-mira, minbarra l-ħut żgħir wisq ta’ l-ispeċijiet fil-mira, li jistgħu jinqabdu bid-daqsijiet tal-malji permessi għal dik l-ispeċi u miżmuma abbord, fi kwalunkwe refgħa waħda ma jkunux qablu mal-perċentwali stipulati fir-regoli dettaljati adottati skond l-Artikolu 22, il-bastiment għandu jiċċaqlaq immedjatament għal minimu ta’ 10 mili nawtiċi bogħod minn kwalunkwe pożizzjoni tar-refgħa ta’ qabel u matul ir-refgħa li jmiss iżomm distanza minima ta’ 10 mili nawtiċi minn kwalunkwe pożizzjoni tar-refgħa ta’ qabel.Artikolu 11Restrizzjonijiet fuq l-użu ta' tagħmir għall-għażla awtomatiku1. Iż-żamma jew l-użu abbord ta' bastiment tas-sajd ta' tagħmir li jkun jista' jagħżel awtomatikament, aringi ( Clupea harengus ) jew kavalli ( Scomber scombr us) jew sawrell ( Trachurus spp .), skond id-daqs għandu jkun projbit.2. B'deroga mill-paragrafu 1, il-ġarr u l-użu ta’ tagħmir bħal dan għandu jkun permess meta:(a) il-qabda kollha li tkun tista' tinżamm abbord bil-liġi tkun maħżuna fi stat friżat, il-ħut magħżul ikun iffriżat immedjatament wara li jintagħżel u l-ebda ħut magħżul ma jkun mitfugħ lura l-baħar; kif ukoll(b) it-tagħmir ikun installat u miżmum fuq il-bastiment b'tali mod sabiex jiżgura ffriżar immedjat u li ma jħallix it-tfigħ lura fil-baħar ta' organiżmi tal-baħar.3. B’deroga mill-paragrafu 1, kwalunkwe bastiment awtorizzat biex jistad fil-Baltiku, il-Belts jew is-Sound jista' jġorr tagħmir ta' għażla awtomatiku fil-Kattegat kif jissemma fil-paragrafu 1 sakemm ikun maħruġ permess speċjali tas-sajd għal dak l-għan. Il-permess speċjali tas-sajd għandu jiddefinixxi l-ispeċi, l-inħawi, il-perjodi ta' żmien u kwalunkwe kundizzjoni oħra applikabbli għall-użu u l-ġarr abbord tat-tagħmir ta' għażla.Sezzjoni 4MIżURI GħALL-ħARSIEN TA’ L-AMBJENTArtikolu 12Prassi qerrieda tas-sajdIl-qbid, iż-żamma abbord, it-trażbord, il-ħżin, il-ħatt l-art, il-bejgħ, il-wiri jew it-tqegħid fis-suq ta' organiżmi tal-baħar maqbuda bl-użu ta' metodi li jinkorporaw l-użu ta' splussivi, veleni, sustanzi ta’ stordiment, kurrenti elettriċi jew l-isparar ta’ kwalunkwe projettili għandu jkun projbit.Sezzjoni 5OPERAZZJONIJIET ABBORDArtikolu 13Ħidmiet ta' pproċessar1. L-ipproċessar fiżiku jew kimiku ta' ħut abbord bastiment tas-sajd għall-produzzjoni tat-tħin tal-ħut jew żejt tal-ħut jew għat-trażbord ta’ qabdiet ta’ ħut għal għanijiet bħal dawn għandu jkun ipprojbit.2. Il-projbizzjoni msemmija fil-paragrafu 1 ma għandhiex tapplika għal dawn l-attivitajiet:(a) l-ipproċessar jew it-trażbord tal-ġewwieni;(b) il-produzzjoni abbord ta' bastimenti tas-sajd ta' surimi u polpa tal-ħut.Sezzjoni 6MIżURI SPEċIFIċI GħAL ċERTI SPEċIJIETArtikolu 14Restrizzjonijiet fuq sajd għall-gambli biex ikun protett il-ħut ċatt1. Għandu jkun ipprojbit li jinżammu abbord kwalunkwe kwantitajiet ta’ gambli komuni ( Crangon spp. ) u gambli tat-tip Pandalus montagui maqbuda bi xbieki demersali rmunkati li jkollhom malji ta’ bejn 16 u 31 millimetru, sakemm din il-kwantità ma tkunx taqbeż il-5% tal-piż ħaj totali ta’ l-organiżmi ħajjin abbord.2. Il-projbizzjoni stipulata fil-paragrafu 1 ma għandhiex tapplika jekk:(a) il-bastiment ikun installa abbord tagħmir maħsub biex jissepara l-ħut ċatt mill-gambli komuni u mill-gambli tat-tip Pandalus montagui wara li jkunu nqabdu; kif ukoll(b) xibka ta' tkarkir li tissepara jew xibka li jkollha gradilja li tagħżel jintiżaw għall-qbid tal-gambli komuni u l-gambli tat-tip Pandalus montagui f’konformità mar-regoli dettaljati li għandhom jiġu stabbiliti mill-Istati Membri. Dawn ir-regoli jistgħu jkunu applikabbli biss għal xbieki rmunkati minn bastimenti tas-sajd."Artikolu 15Restrizzjonijiet fuq is-sajd għas-salamun u għat-trota tal-baħarFl-ilmijiet tal-Komunità taż-żona tas-sajd imsemmija fl-Artikolu 2(1)(a), fejn din iż-żona tas-sajd tkun inkluża f’żoni speċifikati fl-Artikolu 2(1)(c) sa (e) tad-Deċiżjoni 585/2004/KE, is-salamun u t-trota tal-baħar m'għandhomx jinżammu abbord jew ikunu ttrażbordati, mħatta l-art, ittrasportati, maħżuna, mibjugħa, murija jew offruti għall-bejgħ, iżda għandhom jintefgħu lura l-baħar meta jinqabdu:(a) fl-ilmijiet li jinsabu 'l barra mil-limitu ta’ 6 mili mkejjel mil-linji ta' bażi ta’ l-Istati Membri ħlief fis-Skagerrak u l-Kattegat;(b) fi kwalunkwe parti mis-Skagerrak u l-Kattegat barra mil-limitu ta’ 4 mili mkejjel mil-linji ta' bażi ta’ l-Istati Membri;(c) matul sajd bi kwalunkwe rkaptu rmunkat.KAPITOLU III MIŻURI NAZZJONALI U REĠJONALIArtikolu 16Miżuri ta’ konservazzjoni ta’ emerġenza meħuda mill-Istati Membri1. Meta l-konservazzjoni ta' ċerti speċijiet jew żoni tas-sajd tkun mhedda serjament, inkluż fejn tinsab konġestjoni kbira ta’ frieħ tal-ħut, u fejn kwalunkwe dewmien jirriżulta fi ħsara li diffiċli li tissewwa, Stat Membru jista' jieħu miżuri xierqa ta' konservazzjoni mhux diskriminatorji f'dak li għandu x'jaqsam ma' l-ibħra taħt is-sovranità jew il-ġuriżdizzjoni tiegħu. L-Istat Membru kkonċernat għandu jiżgura li miżuri bħal dawn ma jiddiskriminawx kontra bastimenti tas-sajd minn Stati Membri oħra.2. Il-miżuri msemmija fil-paragrafu 1 m'għandhomx idumu aktar minn 10 ijiem, il-firxa ġeografika taż-żoni tas-sajd affettwati għandha tkun definita b'moda ċar u l-miżuri jistgħu jaffettwaw biss bastimenti tas-sajd li jkunu mgħammra biex jaqbdu l-ispeċijiet ikkonċernati u/jew li jkollhom awtorizzazzjoni jistadu f'żoni tas-sajd ikkonċernati.3. Il-miżuri msemmija fil-paragrafu 1, flimkien ma' memorandum ta' spjegazzjoni, għandhom ikunu komunikati lill-Kummissjoni, lill-Istati Membri l-oħra u lill-Kunsill Konsultattivi Reġjonali malli jkunu adottati.Artikolu 17Miżuri meħuda minn Stati Membri applikabbli biss għal bastimenti tas-sajd li jtajru l-bandiera tagħhom1. Stat Membru jista’, għall-konservazzjoni u ġestjoni ta' l-istokkijiet jew sabiex inaqqas l-effett tas-sajd fuq l-ekosistema tal-baħar, jieħu miżuri tekniċi maħsuba għall-konservazzjoni tar-riżorsi tas-sajd li japplikaw biss għal bastimenti li jtajru l-bandiera tiegħu. Dawk il-miżuri jistgħu:(a) jissupplementaw miżuri stipulati fir-Regolamenti Komunitarji dwar is-sajd;jew(b) imorru lil hinn mir-rekwiżiti minimi stabbiliti fir-Regolamenti Komunitarji dwar is-sajd.2. Il-miżuri msemmija fil-paragrafu 1 għandhom ikunu kompatibbli mal-liġi Komunitarja.3. L-Istat Membru konċernat għandu jikkomunika mingħajr dewmien tali miżuri lill-Istati Membri l-oħra u lill-Kummissjoni.4. L-Istati Membri għandhom jipprovdu lill-Kummissjoni, fuq talba tagħha, bl-informazzjoni kollha meħtieġa għall-valutazzjoni jekk il-miżuri jikkonformawx mal-paragrafu 1.5. Jekk il-Kummissjoni tikkonkludi li l-miżuri ma jikkonformawx mal-paragrafu 1, hija għandha tadotta deċiżjoni li teżiġi li l-Istat Membru jirtira jew jimmodifika l-miżuri.Artikolu 18Pjanijiet nazzjonali u/jew reġjonali għat-tnaqqis jew l-eliminazzjoni tar-rimi lura1. L-Istati Membri u/jew Kunsill Konsultattiv Reġjonali jista’ jressaq proposti lill-Kummissjoni dwar kwistjonijiet marbuta ma’ l-istabbiliment ta’ pjanijiet għat-tnaqqis jew l-eliminazzjoni tar-rimi lura fil-baħar u t-titjib tas-selettività ta’ l-irkapti tas-sajd. Il-Kummissjoni għandha tevalwa proposti bħal dawn u tippreżenta l-osservazzjonijiet tagħha lill-Istat Membru u/jew Kunsill Konsultattiv Reġjonali, speċjalment fir-rigward ta’ kif il-pjanijiet ikunu se jikkontribwixxu għat-tnaqqis jew l-eliminazzjoni tar-rimi lura, fi żmien tliet xhur mid-data ta’ l-irċevuta.2. Meta kwalunkwe dewmien fit-tnaqqis jew l-eliminazzjoni tar-rimi lura tirriżulta fi ħsara li jkun diffiċli li tissewwa, Stat Membru jista’ jieħu miżuri xierqa ta' konservazzjoni mhux diskriminatorji, fir-rigward ta’ l-ilmijiet taħt is-sovranità jew il-ġuriżdizzjoni tiegħu skond l-Artikolu 16.KAPITOLU IVATTIVITAJIET ESKLUŻIArtikolu 19Riċerka xjentifika1. Dan ir-Regolament ma għandux japplika għal operazzjonijiet ta' sajd imwettqa biss għall-fini ta' investigazzjonijiet xjentifiċi, suġġett għall-kondizzjonijiet li ġejjin:(a) l-operazzjonijiet ta' sajd għandhom jitwettqu bil-permess u taħt l-awtorità ta' l-Istat Membru tal-bandiera;(b) jekk ikun xieraq, l-Istat Membru kostali jrid ikun infurmat minn qabel dwar l-operazzjonijiet tas-sajd;(c) il-bastiment li jwettaq l-operazzjonijiet ta' sajd irid iġorr abbord awtorizzazzjoni maħruġa mill-Istat Membru tal-bandiera;(d) jekk jintalab mill-Istat Membru kostali lill-Istat Membru tal-bandiera, il-kaptan tal-bastiment għandu jtella' abbord osservatur mill-Istat Membru kostali matul l-operazzjonijiet tas-sajd.2. Organiżmi tal-baħar maqbuda għall-għanijiet imfissra fil-paragrafu 1 jistgħu ikunu mibjugħa, maħżuna, murija jew offruti għall-bejgħ, bil-kundizzjoni li:(a) jissodisfaw l-istandards stipulati fl-Anness I ta’ dan ir-Regolament u istandards ta’ kummerċjalizzazzjoni adottati skond l-Artikolu 2 tar-Regolament (KE) Nru 104/2000[26], jew(b) jinbiegħu direttament għal għanijiet minbarra l-konsum mill-bniedem.Artikolu 20Ripopolament u trapjant artifiċjaliDan ir-Regolament m'għandux japplika għal ħidmiet ta' sajd mwettqa biss għall-għan ta' ripopolament mill-ġdid u trapjant artifiċjali ta' organiżmi tal-baħar li jkunu mwettqa bil-permess u taħt l-awtorità ta' l-Istat Membru. Meta dawk l-operazzjonijiet tas-sajd jitwettqu fl-ilmijiet ta' Stat Membru, il-Kummissjoni u l-Istati Membri kollha konċernati għandhom ikunu infurmati minn qabel.KAPITOLU VDISPOŻIZZJONIJIET FINALIArtikolu 21Evalwazzjoni ta’ l-effiċjenza tal-miżuri tekniċiKull ħames snin, minn ħames snin wara d-dħul fis-seħħ ta’ dan ir-Regolament, il-Kummissjoni għandha, fuq il-bażi tal-parir mill-Kunsill Xjentifiku, Tekniku u Ekonomiku għas-Sajd (STECF) u wara konsultazzjoni mal-Kunsilli Konsultattivi Reġjonali rilevanti, tressaq lill-Parlament Ewropew u lill-Kunsill rapport dwar l-implimentazzjoni ta' dan ir-Regolament li jinkludi valutazzjoni ta' l-impatt tal-miżuri tekniċi għall-konservazzjoni tar-riżorsi tas-sajd. Fuq il-bażi ta' dan ir-rapport, il-Kummissjoni trid tipproponi lill-Kunsill kwalunkwe emendi meħtieġa.Artikolu 22Regoli dettaljatiGħandhom jiġu adottati regoli dettaljati għall-implementazzjoni ta' dan ir-Regolament skond il-proċedura msemmija fl-Artikolu 30(2) tar-Regolament Nru 2371/2002. Dawn ir-regoli għandhom jispeċifikaw b'mod partikolari:(a) il-perċentwali minimi u massimi ta’ l-ispeċijiet fil-mira fost ir-riżorsi akkwatiċi ħajjin miżmuma abbord;(b) l-iskali ta' daqsijiet tal-malji għal kull speċi fil-mira;(c) dispożizzjonijiet għat-tnaqqis jew l-eliminazzjoni tar-rimi lura u t-titjib tas-selettività ta’ l-irkaptu tas-sajd;(d) miżuri dwar ir-restrizzjoni ta’ l-attivitajiet ta’ sajd f’perjodi speċifiċi u/jew żoni speċifiċi msemmija fl-Artikolu 2 fuq il-bażi ta’ l-aqwa informazzjoni xjentifika disponibbli sabiex jiġu mħarsa l-ħabitats tal-baħar f’dawk iż-żoni;(e) miżuri tekniċi oħra għall-protezzjoni tal-ħabitats tal-baħar jew ir-riżorsi tas-sajd.Artikolu 23Proċedura biex jiġu emendati l-AnnessiL-emendi għall-Annessi ta’ dan ir-Regolament għandhom jiġu adottati skond il-proċedura msemmija fl-Artikolu 30(3) tar-Regolament (KE) Nru 2371/2002.Artikolu 24Revoka1. Ir-Regolamenti (KE) Nru 850/98 u (KE) Nru 2549/2000 huma b'dan imħassra.2. Ir-referenzi għad-dispożizzjonijiet tar-Regolament revokati għandhom jinftiehmu li jkunu qed isiru għar-Regolament preżenti, u għandhom jinqraw skond it-tabella ta' korrelazzjoni li tinsab fl-Anness III.Artikolu 25Dħul fis-seħħDan ir-Regolament għandu jidħol fis-seħħ fis-seba' jum wara dak tal-pubblikazzjoni tiegħu fil- Ġurnal Uffiċjali ta' l-Unjoni Ewropea .Għandu japplika mill-xx xx 2009.Dan ir-Regolament għandu jorbot fl-intier tiegħu u japplika direttament fl-Istati Membri kollha.Magħmul fi Brussell, [...]Għall-KunsillIl-PresidentAnness IDaqsijiet minimi għall-ħattĦutMerluzz (Gadus morhua) Pollakkju (Saithe) (Pollachius virens) Marlozz (Merluccius merluccius) Lingwata (Lepidorhombus spp.) Lingwata (Solea spp.) SPNOTT (Dicentrarchus labrax) Kavalli (Scomber spp.) Sawrell (Trachurus spp.) Aringi (Clupea harengus) Sardin ikħal (Sardina pilchardus) Inċova (Engraulis encrasicolus) | 35 Ċm 35 Ċm 27 Ċm 20 Ċm 24 Ċm 36 Ċm 20 Ċm 15 Ċm 20 Ċm 11 Ċm 12 Ċm |KrostaċiAwwista tan-Norveġja (Nephrops norvegicus) DnIEb ta’ l-awwista tan-Norveġja Għaġuża (MAIA SQUINADO) Granċ jittiekel (Cancer pagurus) | 85 Mm (tul totali) 25 Mm (tul tal-qoxra) 46 mm 120 mm 140 mm |MolluskiQarnit (Octopus vulgaris) arzella (Pecten maximus) | 450 Gramma (Mnaddfa) 100 mm |Anness IIKejl tad-daqs ta' organiżmu tal-baħar1. Id-daqs ta' kwalunkwe ħuta għandu jitkejjel mill-ponta ta' quddiem sa tarf id-denb.2. Id-daqs ta’ l-awwista tan-Norveġja għandu jitkejjel bħala t-tul tal-qoxra, parallel mal-linja tan-nofs, min-naħa ta’ wara ta’ kwalunkwe ħofra ta’ l-għajn sax-xifer tat-tarf tal-qoxra, u/jew bħala t-tul totali, mill-ponta ta’ l-imnieħer sat-tarf ta’ wara ta' l-aħħar segment, mhux inklużi s-setae, u/jew, fil-każ ta' dnieb separati ta' l-awwist tan-Norveġja: mix-xifer ta' quddiem ta' l-ewwel segment tad-denb preżenti sat-tarf ta' wara ta' l-aħħar segment li ma jinkludix is-setae. Id-denb għandu jitkejjel ċatt, mhux stirat u fuq il-ġenb dorsali.3. Id-daqs ta' l-għaġuża jew ta' granċ li jittiekel għandu jitkejjel rispettivament, bħala l-wisa' minimu tal-qoxra mkejla b'mod perpendikulari għal-linja tan-nofs ta' wara tal-qoxra.4. Id-daqs ta' kwalunkwe molluski bivalvi għandu jitkejjel mat-tul ta’ l-itwal parti tal-qoxra.Anness IIITabella ta' korrelazzjoniIr-Regolament (KE) Nru 850/98 | Regolament PREŻENTI. |Artikolu 1 | Artikolu 1 |Artikolu 2 | Artikolu 2 |Artikolu 3 | Artikolu 3 |Artikolu 4(1) |Artikolu 4(2) |Artikolu 4(3) |Artikolu 4(4) |Artikolu 4(5) |Artikolu 4(6) |Artikolu 5 |Artikolu 6(1) | Artikolu 6(3)(d) |Artikolu 6(2) | Artikolu 6(3)(a) |Artikolu 6(3) |Artikolu 7 |Artikolu 8 | Artikolu 6(3)(e) |Artikolu 9 | L-Artikolu 6(3)(b) |Artikolu 10 |Artikolu 11 |Artikolu 12 |Artikolu 13 |Artikolu 14 |Artikolu 15 |Artikolu 16 | Artikolu 6(1) |Artikolu 17 | Artikolu 4(1) |Artikolu 18(1) | Artikolu 4(4) |Artikolu 18(2) |Artikolu 18(3) |Artikolu 18(4) |Artikolu 19(1) | Artikolu 4(2) |Artikolu 19(2) |Artikolu 19(3) | Artikolu 4(3) |Artikolu 20 |Artikolu 21 |Artikolu 22 |Artikolu 23 |Artikolu 25 | Artikolu 14 |Artikolu 26 | Artikolu 15 |Artikolu 27 |Artikolu 28 |Artikolu 29 |Artikolu 29a |Artikolu 29B |Artikolu 30(1) | Artikolu 7(2) |Artikolu 30(2) |Artikolu 30(3) |Artikolu 30(4) |Artikolu 30(5) |Artikolu 31 | Artikolu 12 |Artikolu 32 | Artikolu 11 |Artikolu 33 |Artikolu 34 |Artikolu 35 |Artikolu 36 |Artikolu 37 |Artikolu 38 |Artikolu 39 |Artikolu 40 |Artikolu 42 | Artikolu 13 |Artikolu 43 | Artikolu 19 |Artikolu 44 | Artikolu 20 |Artikolu 45 | Artikolu 16 |Artikolu 46 | Artikolu 17 |Artikolu 47 |Artikolu 48 | Artikolu 22 |Artikolu 49 |Artikolu 50 | Artikolu 25 |L-Anness I |Anness II |Anness III |Anness IV |L-Anness V |Anness VI |Anness VII |Anness VIII |Anness IX |L-Anness X |Anness XI |Anness XII | Anness I |Anness XIII | Anness II |Anness XIV |Anness XV | Anness III |[1] ĠU L 125, 27.4.1998, p. 1.[2] ĠU L 292, 21.11.2000, p. 5. Ir-Regolament kif emendat l-aħħar bir-Regolament (KE) Nru 1456/2001 tas-16 ta’ Lulju 2001.[3] ĠU L 256, 3.8.2004, p. 17. Id-Deċiżjoni kif emendata l-aħħar bid-Deċiżjoni tal-Kunsill tal-11 ta' Ġunju 2007 (2007/409/KE).[4] COM(2004) 438 finali.[5] ĠU L 125, 27.4.1998, p. 1.[6] COM(2005) 647 finali.[7] NS RAC, NWW RAC, SWW RAC.[8] Ir-Regolament tal-Kunsill (KE) Nru 812/2004 tas-26 ta' April 2004 li jippreskrivi miżuri li jikkonċernaw qabdiet inċidentali ta' ċetaċji fil-meded (żoni) tas-sajd u jemenda r-Regolament (KE) Nru 88/98. Dan ir-Regolament ma jkoprix biss il-Baħar tat-Tramuntana, iżda wkoll il-Baħar Mediterran u l-Baħar Baltiku u għaldaqstant se jibqa’ separat.[9] Laqgħat tal-Grupp ta' Ħidma ta' l-iSTECF 19-23 ta' Marzu 2007 u 15-19 ta' Marzu 2007.[10] Laqgħa tal-Grupp ta' Ħidma ta' l-iSTECF 11-15 ta’ Ġunju 2007.[11] 4-6 ta’ Ġunju 2007, Aalesund, in-Norveġja.[12] Rapport ta’ l-ICES WGFTFB 2005 (ICES CM 2005/B:04.)[13] ĠU L 358, 31.12.2002, p. 59.[14] ĠU C […], […], p. […].[15] ĠU C […], […], p. […].[16] ĠU C […], […], p. […].[17] ĠU C […], […], p. […].[18] ĠU L 125, 27.4.1998, p. 1. Ir-Regolament kif emendat l-aħħar bir-Regolament (KE) Nru 2166/2005.[19] COM(2004) 438 finali.[20] ĠU L 349, 31.12.2005, p. 1. Ir-Regolament kif emendat l-aħħar bir-Regolament (KE) Nru 809/2007.[21] ĠU L 409, 30.12.2006. 11.[22] ĠU L 256, 3.8.2004, 17. Id-Deċiżjoni kif emendata l-aħħar mid-Direttiva 2007/409/KE (ĠU L 155, 15.6.2007, p. 68).[23] ĠU L 191, 7.7.1998, p. 10.[24][25][26] ĠU L 17, 21.1.2000, p. 22.